open-index/open-wikipedia-markdown huggingface dataset:
କେଶା

**କେଶା ରୋଜ୍ ସେବେର୍ତ୍** ( ; (ଜନ୍ମ" ୧ ମାର୍ଚ୍ଚ ୧୯୮୭); ଜଣେ ଆମରିକାର କଣ୍ଠଶିଳ୍ପୀ, ଗୀତିକାର ଏବଂ ଅଭିନେତ୍ରୀ, ଯିଏକି **କେଶା** ଭାବରେ ପରିଚିତା । ୨୦୦୫ରେ ମାତ୍ର ୧୮ ବର୍ଷ ବୟସରେ କେଶା କେମୋସବେ ରେକର୍ଡ଼ସ୍ ପାଇଁ କାମ କରିବା ଆରମ୍ଭ କରିଥିଲେ ଏବଂ ଏକ ରାଜିନାମା ସ୍ୱାକ୍ଷର କରିଥିଲେ । ୨୦୦୯ର ପ୍ରଥମ ଭାଗରେ କେଶାଙ୍କୁ ତାଙ୍କର ପ୍ରଥମ ବଡ଼ ସଫଳତା ମିଳିଥିଲା ।  ଯେତେବେଳେ ସେ ଆମେରିକାର ରାପର୍ ଫ୍ଲୋ ରିଡାଙ୍କ ସ‌ହ ଏକ ଗୀତ *ରାଇଟ୍ ରାଉଣ୍ଡ*ରେ କାର୍ଯ୍ୟ କରିଥିଲେ, ସେତେବେଳେ କେଶା ଅଧିକ ଲୋକପ୍ରିୟତା ପାଇଥିଲେ ।

କେଶାଙ୍କର ଗୀତ ଏବଂ ତାଙ୍କ ପାଇଁ ତାଙ୍କର ପ୍ରଥମ ଆଲବମ୍ *ଆନିମାଲ୍* ୨୦୦୯ ଏବଂ ୨୦୧୦ରେ ଅନେକ ଦେଶରେ ବ‌ହୁଳ ସଫଳତା ପାଇଥିଲା । ଏହା ପରେପରେ ସେ ଆଉ ତିନୋଟି ଆଲବମ୍‌ରେ ଏକା ହିଁ କାମ କରିଥିଲେ । ଏହି ଆଲବମ୍‌ଗୁଡ଼ିକ ହେଲା *ଟିକ୍ ଟକ୍*, *ଉଇ ଆର୍ ହୁ ଉଇ ଆର୍* ଏବଂ *ଟିମ୍ବର୍* । ଟିମ୍ବର୍‌ରେ ପିଟ୍‌ବୁଲ୍ ମଧ୍ୟ କାର୍ଯ୍ୟ କରିଥିଲେ । ଏକା ସମୟରେ ସେ ଅନ୍ୟ କଳାକାରମାନଙ୍କ ପାଇଁ ଗୀତ ଲେଖିଥିଲେ ଏବଂ ନିଜର ଆଲବମ୍‌ରେ ମଧ୍ୟ କାର୍ଯ୍ୟ କରିଥିଲେ । ସେ ବ୍ରିଟେନୀ ସ୍ପିୟରସ୍‌ଙ୍କ ପାଇଁ *ଟିଲ୍ ଦ ୱାରଲ୍ଡ ଏଣ୍ଡସ୍*। ୨୦୧୨ରେ ତାଙ୍କର ୨ୟ ଷ୍ଟୁଡ଼ିଓ ଆଲବମ୍ *ୱାରିଅର୍* ମୁକ୍ତିଲାଭ କରିଥିଲା । ଏହାପରେ ଲଗାତାର ଆଠଟି ଆଲବମ୍ ସଫଳ ହୋଇଥିଲା । ତାଙ୍କର ଆଲବମ୍ *ଟିକ୍ ଟକ୍* ସେତେବେଳେ ସବୁଠାରୁ ଅଧିକ ବିକ୍ରି ହୋଇଥିଲା । ଏହି ଆଲବମ୍‌ଟି ସାରା ବିଶ୍ୱରେ ୧୬.୫ କୋଟିରୁ ଅଧିକ ବିକ୍ରି ହୋଇଥିଲା ।

୨୦୧୩ ମସିହାରୁ କେଶା ଏବଂ ତାଙ୍କର ପୂର୍ବତନ ପ୍ରଯୋଜକ ଡ. ଲୁକେଙ୍କର ଆଇନତଃ ବିବାଦ ଲାଗିରହିଛି । ଏହି ବିବାଦ ଉଭୟ କେଶା ଏବଂ ଲୁକେଙ୍କର ତରଫରୁ ରୁଜ୍ଜୁ ହୋଇଛି । କେଶା ଲୁକେଙ୍କ ଉପରେ ଶାରିରୀକ, ମାନସିକ ଏବଂ ଯୌନ ଅତ୍ୟାଚାର ସ‌ହ ପାଉଣାର ଭେଦଭାବ କରିବାର ଅଭିଯୋଗ କରିଥିଲେ । ତେଣେ ଲୁକେ ମଧ୍ୟ କେଶାଙ୍କ ଉପରେ ଚୁକ୍ତିରେ ଖିଲାପ ଏବଂ ମାନହାନୀ ମୋକଦ୍ଦମା ଆଣିଥିଲେ । ଏହି ମୋକଦ୍ଦମା ସମୟରେ କେଶା ମାତ୍ର କେବଳ ଗୋଟିଏ ଗୀତ ନିର୍ମାଣ କରିବାରେ ସଫଳ ହୋଇଥିଲେ । ଏହାପରେ ସେ ୨୦୧୭ ମସିହାରେ ତାଙ୍କରୁ ତୃତୀୟ ଷ୍ଟୁଡ଼ିଓ ଆଲବମ୍ ନିର୍ମାଣ କରି ମୁକ୍ତିଲାଭ କରାଇଥିଲେ । ଏହି ଆଲବମ୍‌ଟି ଥିଲା ରେନ୍‌ବୋ । ଏହି ଆଲବମ୍‌ଟିର ଶୀର୍ଷକ ଗୀତଟି ଏବଂ ପ୍ରେୟିଙ୍ଗ୍ ଗୀତଟି ଗ୍ରାମି ପୁରସ୍କାର ପାଇଁ ମନୋନୀତ ହୋଇଥିଲା ।

କେଶା ଅନେକ ପୁରସ୍କାର ପାଇବା ସ‌ହ ଅନେକ ପୁରସ୍କାର ପାଇଁ ମନୋନୀତ ହୋଇଥିଲେ । ସେ ୨୦୧୦ ମସିହାରେ ଏମ୍‌ଟିଭି ଇଉରୋପ୍ ସଙ୍ଗୀତ ପୁରସ୍କାରରେ ଶ୍ରେଷ୍ଠ କଳାକାର ପୁରସ୍କାର ପାଇଥିଲେ । ୨୦୧୩ ନଭେମ୍ବର ସୁଦ୍ଧା ତାଙ୍କର ଗୀତ ଯୁକ୍ତରାଷ୍ଟ୍ର ଆମେରିକାରେ ୬କୋଟି ପାଖାପାଖି ବିକ୍ରି ହୋଇଥିଲା ଏବଂ ସମଗ୍ର ବିଶ୍ୱରେ ୭.୬ କୋଟିରୁ ଅଧିକ ବିକ୍ରି ହୋଇଥିଲା ।

## ଆଧାର
## ବାହାର ଆଧାର
* 
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଣ୍ଠଶିଳ୍ପୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଇଶା ବସନ୍ତ ଯୋଶୀ

**ଈଶା ବସନ୍ତ ଯୋଶୀ** (ଜନ୍ମ **ଈଶା ବସନ୍ତ ମୁକୁନ୍ଦ**; ୩୧ ଡିସେମ୍ବର ୧୯୦୮, ମୃତ୍ୟୁ ଅଜଣା) ଜଣେ ଭାରତୀୟ ଲେଖିକା । ସେ ଏଶା ଯୋଶୀ ନାମରେ ବ‌ହି ପ୍ରକାଶ କରୁଥିଲେ । ସେ ପ୍ରଥମ ଭାରତୀୟ ଭାବେ *ବାଷ୍ଟନ୍ ଅଫ୍ ବ୍ରିଟିଶ୍‌*ରେ ଗ୍ରହଣୀୟ ହୋଇଥିଲେ, ଯାହା ଲକ୍ଷ୍ନୌରେ ଥିବା ଲା ମାର୍ଟିନିଅର୍ ବାଳିକା ଉଚ୍ଚ ବିଦ୍ୟାଳୟ । ସେ ମଧ୍ୟ ସ୍ୱାଧୀନ ଭାବରତର ପ୍ରଥମ ମହିଳା ଭାବେ ଭାରତୀୟ ପ୍ରଶାସନିକ ଅଧିକାରୀ ଭାବେ ଯୋଗ ଦେଇଥିଲେ ।

## ଆଦ୍ୟ ଜୀବନ ଓ ଶିକ୍ଷା
ଯୋଶୀ ୩୧ ଡିସେମ୍ବର ୧୯୦୮ରେ ଜନ୍ମ ହୋଇଥିଲେ । ସେ ପ୍ରଥମ ଭାରତୀୟ ବାଳିକା ଭାବେ ଲକ୍ଷ୍ନୌର ଲା ମାର୍ଟିନିଅର୍ ବାଳିକା ଉଚ୍ଚ ବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ । ସେ ଏହା ପରେ ଇସାବେଲା ଥବର୍ଣ୍ଣ ମହାବିଦ୍ୟାଳୟରେ ପଢ଼ିଥିଲେ ଓ ଲକ୍ଷ୍ନୌ ବିଶ୍ୱବିଦ୍ୟାଳୟରୁ କଳାରେ ସ୍ନାତ୍ତକୋତ୍ତର ଲାଭ କରିଥିଲେ । ପରେ ଉଚ୍ଚଶିକ୍ଷା ପାଇଁ ଯୁକ୍ତରାଜ୍ୟ ଯାଇଥିଲେ ଓ ଭାରତୀୟ ପ୍ରଶାସନିକ ସେବାର ଅଂଶ ହୋଇଥିଲେ ।

## ବୃତ୍ତି
ସ୍ୱାଧୀନ ଭାରତର ପ୍ରଥମ ମହିଳା ପ୍ରଶାସନିକ ଅଧିକାରୀ, ଈଶା ବସନ୍ତ ଯୋଶୀ ପ୍ରଥମେ ମାଜିଷ୍ଟ୍ରେଟ୍ ଓ ପରେ ଦିଲ୍ଲୀର ସ‌ହ କମିଶନର୍ ଭାବେ ନିଯୁକ୍ତି ପାଇଥିଲେ । ସେ ବ‌ହୁତ ବରିଷ୍ଠ ଓ ଗୁରୁତ୍ୱପୂର୍ଣ୍ଣ ପଦବୀରେ ରହିବା ପରେ ଜିଲ୍ଲା ଗ୍ୟାଜେଟ୍‌ର କମିଶନର୍ ଓ ରାଜ୍ୟ ସମ୍ପାଦକ ହୋଇଥିଲେ । ସେ ମଧ୍ୟ ଶିକ୍ଷା ମନ୍ତ୍ରଳାଳୟରେ କାମ କରିଥିଲେ । ପ୍ରଶାସନିକ ଅଧିକାରୀ ହେବା ସ‌ହ ସ, ୧୯୬୬ରେ ଅବସର ନେବାର କିଛି ବର୍ଷ ପୂର୍ବ ପର୍ଯ୍ୟନ୍ତ ଏକ ପତ୍ରିକା ସମ୍ପାଦନା କରୁଥିଲେ । ଅବସର ନେବା ପରେ ସେ ପୁଣିଥରେ ଲେଖିବା ଆରମ୍ଭ କରିଥିଲେ ।ସେ ଏଶା ଯୋଶୀ ନାମରେ ବ‌ହୁତ ବ‌ହି ପ୍ରକାଶ କରିଛନ୍ତି ।

### ମୁଖ୍ୟ କାର୍ଯ୍ୟ
* *The Jewel in the Case and other stories*,  
* *Spindrift: Poems*, , 1994, Writers Workshop 
* *Sanctuary*, poems, 1987
* included in: Narayan *The Journal of Commonwealth Literature*, 1995

## ବ୍ୟକ୍ତିଗତ ଜୀବନ
୨୦୦୪ରେ, ଏହା ପ୍ରକାଶ ପାଇଥିଲା ଯେ, ୯୬ ବର୍ଷୀୟ ବିଧବା ଈଶା ଯୋଶୀ, ଲକ୍ଷ୍ନୌର କାବିର୍ ମାର୍ଗରେ ଥିବା ସ୍ନୋ ହ୍ୱାଇଟ୍ ମାନ୍‌ସନ୍‌ର ସେବକ ଗୃହରେ ଦୂର ସମ୍ପର୍କୀୟଙ୍କ ପାଖରେ ଅଛନ୍ରି । ଗଣମାଧ୍ୟମରେ ପ୍ରକାଶ ପାଇବା ପରେ ତାକୁ ଭିତରକୁ ନିଆଯାଇଥିଲା ।

## ଆଧାର
ଆମ୍ଫେଟାମିନ

**ଆମ୍ଫେଟାମିନ** (ଇଂରାଜୀ ଭାଷାରେ **Amphetamine**, **Amphetamine**, **amfetamine** and **speed** ଏକ ଶକ୍ତିଶାଳୀ (potent) କେନ୍ଦ୍ରୀୟ ସ୍ନାୟୁମଣ୍ଡଳ (central nervous system ବା CNS) ଉତ୍ତେଜକ  (stimulant) ଔଷଧ ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର, ନିଦ୍ରାବେଶ, ଓ ମେଦ ବହୁଳତା ଆଦି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ । ସନ ୧୮୮୭ରେ ଆମ୍ଫେଟାମିନ ଆବିଷ୍କୃତ ହୋଇଥିଲା ଓ ଏହା ଲେଭୋଆମ୍ଫେଟାମିନ (levoamphetamine) ଓ ଡେକ୍ସଟ୍ରୋଆମ୍ଫେଟାମିନ (dextroamphetamine) ନାମକ ଦୁଇଟି ଏନାଣ୍ଟୋମର (enantiomer)  ଆମ୍ଫେଟାମିନ ଏକ ନିର୍ଦ୍ଦିଷ୍ଟ ରାସାୟନିକ ପଦାର୍ଥ,  ରାସେମିକ (racemic) ଫ୍ରିବେସ (free base), ଯାହା ଦୁଇଟି ସମାନ ଭାଗର ଶୁଦ୍ଧ ଏନାଣ୍ଟିଓମର, ଲେଭୋଆମ୍ଫେଟାମିନ ଓ ଡେକ୍ସଟ୍ରୋଆମ୍ଫେଟାମିନ ନାମରେ ଥାଏ । ଇତିହାସ ଅନୁସାରେ ଏହି ଔଷଧ ନାକ ରକ୍ତ ବ‌ହୁଳତା ଓ ଅବସାଦ ରୋଗରେ ଦିଆଯାଏ । ଖେଳାଳିମାନଙ୍କର ଦକ୍ଷତା ବୃଦ୍ଧି (athletic performance enhancer), କାମୋଦ୍ଦିପକ (aphrodisiac) ଓ ବୋଧଶକ୍ତି ବୃଦ୍ଧି (cognitive enhancer) ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ । ଏହି ଔଷଧ ପ୍ରେସକ୍ରିପସନରେ ମିଳେ ଓ ଅନେକ ଦେଶମାନଙ୍କରେ ସ୍ୱାସ୍ଥ୍ୟସଙ୍କଟ ରୋକିବା ନିମନ୍ତେ ଏହା ଗଚ୍ଛିତ ରଖିବା ଓ ବଣ୍ଟନ କରିବା ଉପରେ ନିୟନ୍ତ୍ରଣ କରାଯାଏ ।

ପ୍ରଥମ ଆମ୍ଫେଟାମିନ ବେଞ୍ଜିଡ୍ରିନ (Benzedrine) ବ୍ରାଣ୍ଡ ନାମରେ ବିକ୍ରୟ ହେଉଥିଲା ଯାହା ଅନେକ ରକମର ବେମାରୀ ପାଇଁ ଦିଆଯାଉଥିଲା । ଅଧୁନା ଫର୍ମାସିଉଟିକାଲ ଆମ୍ଫେଟାମିନ ପ୍ରେସକ୍ରିପସନରେ ରାସେମିକ ଆମ୍ଫେଟାମିନ ଆଡେରାଲ (Adderall) ନାମରେ ମିଳୁଛି ଯାହା ଡେକ୍ସଟ୍ରୋଆମ୍ଫେଟାମିନ, ଆମ୍ଫେଟାମିନ ସଲଫେଟ ଓ ଆମ୍ଫେଟାମିନ ଆସ୍ପାର୍ଟେଟ ଇତ୍ୟାଦିମାନଙ୍କଠାରୁ ପୃଥକ୍ ।  ) ଓ ଏହା ଅତ୍ୟଧିକ ଦୀର୍ଘ ଏକ ଆମ୍ଫେଟାମିନ ମିକ୍ସଚର ଯାହା ଆଡେରାଲ ନାମରେ ମିଳୁଛି । ଆମ୍ଫେଟାମିନ ସକ୍ରିୟ ହୁଏ ଟିଏଏଆର୧ରେ (trace amine receptor) ପରିଣତ ହୋଇଯାଏ । ଏହା ମସ୍ତିଷ୍କରେ ଥିବା ମୋନୋଆମିନ (monoamine) ଓ ଏକସାଇଟୋରି ନିଉରୋଟ୍ରାନ୍ସମିଟରମାନଙ୍କୁ (excitatory neurotransmitter) ଅଧିକ ସକ୍ରିୟ କରିଦିଏ ଯାହା ନରଏପିନେଫ୍ରିନ (norepinephrine) ଓ ଡୋପାମିନ (dopamine) ଭଳି  କାଟେକୋଲାମିନମାନଙ୍କର (catecholamine) ମସ୍ତିଷ୍କ ଉପରେ ଗଭୀର ପ୍ରଭାବ ପକାଏ । 

ଔଷଧ ମାତ୍ରାରେ ଏହା ଇଉଫୋରିଆ (euphoria), ଯୌନ ପ୍ରବୃତ୍ତିରେ (desire for sex) ପରିବର୍ତ୍ତନ, ଅଧିକ ଜାଗ୍ରତ (wakefulness) ଅବସ୍ଥା ଓ ଅଧିକ ବୋଧଶକ୍ତି (cognitive control) ସୃଷ୍ଟି କରେ । ପ୍ରତିକ୍ରିୟା ସମୟରେ ଉନ୍ନତି, ଥକ୍କାଣ ପ୍ରତିରୋଧ ଓ ଅଧିକ ମାଂସପେଶୀ ଶକ୍ତି ଆସିଯାଏ । ଆମ୍ଫେଟାମିନ ମାତ୍ରା ଅଧିକ ହେଲେ ବୋଧଶକ୍ତି କମିଯାଏ ଓ ଦୃତ ମାଂସପେଶୀ କ୍ଷୟ (rapid muscle breakdown) ହୁଏ  । ଅଧିକ ମାତ୍ରାରେ ସେବନ କଲେ ନିଶାଗ୍ରସ୍ତ (Drug addiction ) ସମ୍ଭାବନା ରହେ, କିନ୍ତୁ ଦୀର୍ଘକାଳୀନ ଔଷଧ ମାତ୍ରାରେ କିଛି ଅସୁବିଧା ହୁଏନି । ଅତ୍ୟଧିକ ମାତ୍ରାରେ ସେବନ କଲେ ଡିଲ୍ୟୁଜନ (delusion ଓ ପାରାନୋଇଆ ((paranoia)) ଭଳି ମାନସିକ ରୋଗ ହୋଇପାରେ । ଚିତ୍ତବିନୋଦନ ନିମନ୍ତେ ଅତି ଅଧିକ ମାତ୍ରାରେ ସେବନ କରୁଥିଲେ ପାର୍ଶ୍ୱ ପ୍ରତିକ୍ରିୟା ସଙ୍କଟ ରହେ । 

ଆମ୍ଫେଟାମିନ ଏକ ପ୍ରତିସ୍ଥାପିତ ଫିନେଥିଲାମିନ ଶ୍ରେଣୀୟ (phenethylamine class) ଔଷଧ । ଏହା ସମ ଗଠନ ଶ୍ରେଣୀର ପ୍ରଥମ ଯୌଗିକ ପଦାର୍ଥ, ଏକ ପ୍ରତିସ୍ଥାପିତ ଆମ୍ଫେଟାମିନ । ଆମ୍ଫେଟାମିନ ଅକ ରାସାୟନିକ ଶ୍ରେଣୀରେ ଗଣାଯାଏ କିନ୍ତୁ ପ୍ରତିସ୍ଥାପିତ ଅମ୍ଫେଟାମିନ (substituted amphetamine) ଶ୍ରେଣୀରେ କୌଣସି ନିର୍ଦ୍ଦିଷ୍ଟ ସଂଜ୍ଞା ନଥାଏ । ଏହା ସ୍ୱଗଠିତ ଶ୍ରେଣୀର ମୂଖ୍ୟ ପଦାର୍ଥ । ଆମ୍ଫେଟାମିନ ଓ ଆମ୍ଫେଟାମିନସ ଶ୍ରେଣୀରେ ରାସେମିକ ଆମ୍ଫେଟାମିନ, ଲେଭୋଆମ୍ଫେଟାମିନ ଓ ଡେକ୍ସଟ୍ରୋଆମ୍ଫେଟାମିନ ରଖାଯାଏ ଓ ପ୍ରତିସ୍ଥାପିତ ଦଳରେ ବୁପ୍ରୋପିଅନ (bupropion), କାଥିନୋନ (cathinone), ଏମଡିଏମଏ (MDMA), ଓ ମେଥଆମ୍ଫେଟାମିନ (methamphetamine) ଅନ୍ତର୍ଭୁକ୍ତ । 
 
## ଆଧାର 
ଶ୍ରେଣୀ:ଔଷଧ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଇନ୍ଦୁମତୀ ଗୋପୀନାଥନ୍

**ଇନ୍ଦୁମତୀ ଗୋପୀନାଥନ୍** (ଜନ୍ମ ମାର୍ଚ୍ଚ ୨୩, ୧୯୫୬) ଜଣେ ପ୍ରତିଷ୍ଠିତ ଭାରତୀୟ ପାଥୋଲୋଜିସ୍ଟ୍ । ସେ ଡାଇଗନୋଷ୍ଟିକ୍ ମେଡ଼ିସିନ୍‌,, ଅକୁଲାର୍ ଅଙ୍କୋପାଥୋଲୋଜି ଓ ଗାଇନେକୋଲୋଜିକାଲ୍ ହିଷ୍ଟୋପାଥୋଲୋଜିରେ ସ୍ୱତନ୍ତ୍ରତା ଲାଭ କରିଥିଲେ ।

## ଡାକ୍ତରୀ ଜୀବନ
ଡଃ ଗୋପୀନାଥନ୍ ତାଙ୍କର ସେଠ୍ ଗୋର୍‌ଧାନ୍‌ଦାସ୍ ସୁନ୍ଦରଦାସ୍ ମେଡ଼ିକାଲ୍ କଲେଜ୍ ଏଣ୍ଡ୍ କିଙ୍ଗ୍ ଏଡ଼୍‌ୱାର୍ଡ୍ ମେମୋରିଆଲ୍ ହସ୍‌ପିଟାଲ୍‌ରୁ ପାଥୋଲୋଜିରେ ସ୍ନାତ୍ତକ ଓ ସ୍ନାତ୍ତକୋତ୍ତୋର ଲାଭ କରିଥିଲେ । ସେ ଟେଲିପାଥୋଲୋଜିରେ ମଧ୍ୟ ଅଗ୍ରଣୀ ଥିଲେ । ସେ ମଧ୍ୟ ଚେନ୍ନାଇସ୍ଥିତ ଏକ ଏଲିମେଡ଼ିସିନ୍ କମ୍ପାନୀ, ସ୍ପେସ୍ ହସ୍ପିଟାଲ୍ ସ‌ହ ଜଡ଼ିତ ଥିଲେ । ସେ ବିଶ୍ୱର ସର୍ବାଧିକ ବିକ୍ରି ହେଉଥିବା *ଟାଇମ୍‌ସ ଅଫ୍ ଇଣ୍ଡିଆ*ରେ ସ୍ୱାସ୍ଥ୍ୟ ବିଷୟରେ ସ୍ତମ୍ଭ ଲେଖୁଥିଲେ । ଡଃ ଇନ୍ଦୁମତୀ ଗୋପୀନାଥନ୍, ଇଣ୍ଡିଆନ୍ ଏକ୍ସ୍‌ପ୍ରେସ୍ ଗ୍ରୁପ୍ଦ୍ୱାରା ପ୍ରକାଶିତ ଏକ ଅଗ୍ରଣୀ ଭାରତୀୟ ସ୍ୱାସ୍ଥ୍ୟ ସେବା ପତ୍ରିକା *ହେଲ୍ଥ୍ ସ୍କ୍ରିନ୍‌*ର ସମ୍ପାଦକ ଭାବେ, ପ୍ରତିଷେଧକ ଔଷଧ ଉପରେ କେନ୍ଦ୍ରିତ କରିଥିଲେ ଓ *ହେଲ୍ଥ୍ କେୟାର୍ ଏକ୍ସ୍‌ପ୍ରେସ୍‌*ର ସ୍ତମ୍ଭାକାର ଥିଲେ ।

ବର୍ତ୍ତମାନ ସେ ମୁମ୍ବାଇର ଚାମ୍ବୁର୍‌ଠାରେ ରହିବା ସ‌ହ ବେସରକାରୀ ଭାବେ ସେବା କରୁଛନ୍ତି ।

## ଆଧାର
ନାୟକର ନାଁ ଦେବଦାସ

**ନାୟକର ନାଁ ଦେବଦାସ** ୨୦୧୯ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶିଶିର ଦାସ ଏବଂ କୀର୍ତ୍ତନ ପାତ୍ର । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅସୀତ, ଭୂମିକା ଦାଶ ଓ ଅନୁ ଚୌଧୁରୀ । ଅପରାଜିତା ମହାନ୍ତି, ଉତ୍ତମ ମହାନ୍ତି, ବିଜୟ ମହାନ୍ତି, ବବି ମିଶ୍ର, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
* ଭୂମିକା ଦାଶ
* ଅନୁ ଚୌଧୁରୀ
* ଅପରାଜିତା ମହାନ୍ତି
* ଉତ୍ତମ ମହାନ୍ତି
* ବିଜୟ ମହାନ୍ତି
* ପପି
* ପିଣ୍ଟୁ ନନ୍ଦ
*ଭୂପତି ତ୍ରିପାଠୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ହ୍ୟୁମାନ ସାଗର, ବିଷ୍ଣୁ ମୋହନ କବି, ପ୍ରିନ୍ସ, ତପୁ ମିଶ୍ର, ଦୀପ୍ତିରେଖା ପାଢ଼ୀ, ଅର୍ପିତା, ଅସୀମା ପଣ୍ଡା, ଅନ୍ୱେଷା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
କମଳାଦେବୀ ଚଟ୍ଟପାଧ୍ୟାୟ

**କମଳାଦେବୀ ଚଟ୍ଟପାଧ୍ୟାୟ** (୩ ଏପ୍ରିଲ ୧୯୦୩ – ୨୯ ଅକ୍ଟୋବର ୧୯୮୮) ଜଣେ ଭାରତୀୟ ସମାଜ ସଂସ୍କାରିକ ଓ ସ୍ୱାଧୀନତା ସଂଗ୍ରାମୀ ଥିଲେ । ଭାରତୀୟ ସ୍ୱାଧୀନତା ସଂଗ୍ରାମ କାଳରେ ଭାରତୀୟ ହସ୍ତଶିଳ୍ପ, ହାତବୁଣା ଲୁଗାର ପୁନର୍ଜାଗରଣ ଓ ସହଯୋଗଦ୍ୱାରା ଭାରତୀୟ ନାରୀମାନଙ୍କର ସାମାଜିକ-ଅର୍ଥନୈତିକ ଅବସ୍ଥାର ଉନ୍ନତି ନିମନ୍ତେ ତାଙ୍କ ଅବଦାନ ପାଇଁ ସେ ଜଣା ।

ଜାତୀୟ ନାଟ୍ୟ ବିଦ୍ୟାଳୟ, ସଂଗୀତ ନାଟକ ଏକାଡେମୀ, କେନ୍ଦ୍ରୀୟ କୁଟୀରଶିଳ୍ପ ଏମ୍ପୋରିୟମ, ଏବଂ କ୍ରାଫ୍ଟସ କାଉନସିଲ ଅଫ ଇଣ୍ଡିଆ ସମେତ ଅନେକ ଭାରତର ବିଭିନ୍ନ ସାଂସ୍କୃତିକ ଅନୁଷ୍ଠାନ ତାଙ୍କ ଦୂରଦର୍ଶିତା ଯୋଗୁ ଅଧୁନା ସକ୍ରିୟ । ସେ ଭାରତୀୟ ଲୋକଙ୍କ ଭିତରେ ସାମାଜିକ ଓ ଅର୍ଥନୈତିକ ଉନ୍ନତି ନିମନ୍ତେ ହସ୍ତଶିଳ୍ପ ଓ ସମବାୟ ତୃଣମୂଳ ଅଭିଯାନ ଉପରେ ଗୁରୁତ୍ତ୍ୱାରୋପ କରିଥିଲେ । ଏଥି ନିମନ୍ତେ ତାଙ୍କୁ ଶକ୍ତି କେନ୍ଦ୍ରମାନଙ୍କଠାରୁ ଉଭୟ ସ୍ୱାଧୀନତା ଆଗରୁ ଓ ପରେ କଠୋର ବିରୋଧାଭାସ ମିଳିଥିଲା ।

୧୯୭୪ ମସିହାରେ ତାଙ୍କୁ ଭାରତ ଜାତୀୟ ସଂଗୀତ, ନାଚ ଓ ନାଟକ ଏକାଡେମୀ ସଂଗୀତ ନାଟକ ଅକାଦେମୀଦ୍ୱାରା ପ୍ରଦତ୍ତ ସର୍ବୋଚ୍ଚ ସମ୍ମାନ ସଂଗୀତ ନାଟକ ଅକାଦେମୀ ଫେଲୋସିପ ମିଳିଥିଲା । ତାଙ୍କୁ ଭାରତ ସରକାରଙ୍କଦ୍ୱାରା ୧୯୫୫ ମସିହାରେ ପଦ୍ମ ଭୂଷଣ ଓ ୧୯୮୭ରେ ପଦ୍ମ ବିଭୂଷଣ ଉପାଧି ମଧ୍ୟ ମିଳିଥିଲା ।

## କମଳାଦେବୀ ଚଟ୍ଟପାଧ୍ୟାୟଙ୍କ ବାବଦରେ ବହି 
* The Awakening of Indian women, ''Everyman's Press, 1939.*
* Japan-its weakness and strength, *Padma Publications 1943.''
* Uncle Sam's empire, *Padma publications Ltd, 1944.*
* In war-torn China, *Padma Publications, 1944.*
* Towards a National theatre, (All India Women's Conference, Cultural Section. Cultural books), *Aundh Pub. Trust, 1945.*
* America,: The land of superlatives, *Phoenix Publications, 1946.*
* At the Cross Roads, *National Information and Publications, 1947.*
* Socialism and Society, *Chetana, 1950.*
* Tribalism in India,* Brill Academic Pub, 1978, *.
* Handicrafts of India, *Indian Council for Cultural Relations & New Age International Pub. Ltd., New Delhi, India, 1995. .*
* Indian Women's Battle for Freedom. *South Asia Books, 1983. .*
* Indian Carpets and Floor Coverings, *All India Handicrafts Board, 1974.*
* Indian embroidery, *Wiley Eastern, 1977.*
* India's Craft Tradition, *Publications Division, Ministry of I & B, Govt. of India, 2000. .*
* Indian Handicrafts, *Allied Publishers Pvt. Ltd, Bombay India, 1963.*
* Traditions of Indian Folk Dance.
* The Glory of Indian Handicrafts, *New Delhi, India: Clarion Books, 1985.*
* Inner Recesses, Outer Spaces: Memoirs, *1986. .*

## ଆଧାର 
## ଅଧିକ ପଠନ 
* *Kamaladevi Chattopadhyay: A Biography*, by Reena Nanda. New Delhi: Oxford University Press, 2002.
* Vinay Lal, A Beautiful Mind: Looking back at the life of Kamaladevi Chattopadhyay, Indian Express, 25 October 2015.
* Devaki Jain, A Singular Woman, *The Caravan*, 1 July 2015.
* Amazing facts about Kamaladevi Chattopadhyay

## ବାହାର ଲିଙ୍କ 
* 
* Google Books
ଶ୍ରେଣୀ:୧୯୦୩ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଫେସନ (୨୦୦୮ କଥାଚିତ୍ର)

**ଫେସନ** ୨୦୦୮ରେ ମୁକ୍ତିଲାଭ କରିଥିବା ଏକ ହିନ୍ଦୀ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମଧୁର ଭଣ୍ଡାରକର, ଦେବେନ୍ ଖୋଟେ, ରୋନୀ ସ୍କୃବାଲା, ଜରିନ୍ ମେହେତା । ଅଜୟ ମୋଙ୍ଗା ଏହି କଥାଚିତ୍ରଟିର କାହାଣୀ ଏବଂ ଚିନତ୍ରନାଟ୍ୟ ରଚନା କରିଥିଲେ । ମଧୁର ଭଣ୍ଡାରକର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ପାକିସ୍ତାନୀ ସଙ୍ଗୀତକାର ଭାଇ ଦ୍ୱୟ ସଲିମ-ସୁଲେମାନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ଏବଂ ଗୀତିକାର ଇର୍ଫାନ ସିଦ୍ଦିକ୍ ଓ ସନ୍ଦୀପ ନାଥ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରିୟଙ୍କା ଚୋପ୍ରା । କଙ୍ଗନା ରାଣାବତ ଏହି କଥାଚିତ୍ରଟିର ସ‌ହ-ଅଭିନେତ୍ରୀ ଭାବରେ ଅଭିନୟ କରିଥିଲେ । ମୁଗ୍ଧା ଗୋଦ୍‌ସେ, ଅର୍‌ବାଜ୍ ଖାନ୍, ଅର୍‌ଜାନ୍ ବଜ‌ୱା, ସମୀର ସୋନି, ଅଶ୍ୱିନୀ ମୁସ୍‌ରାନ୍, କିଟୁ ଗୀଡ୍‌ୱାନୀ, ସୁଚିତ୍ରା ପିୟାଲି ମଲ୍ଲିକ, ରୋହିତ ରାୟ, ରାଜ୍ ବ‌ବ୍ୱ୍‌ର୍, କିରଣ ଜୁନେଯା, ଚିତ୍ରାସି ରାୱ୍‌ତ୍, ମାନିନୀ ମିଶ୍ର, ହର୍ସ୍ ଛାୟା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟିର କାମ ୨୦୦୬ ମସିହାରୁ ଆରମ୍ଭ ହୋଇଥିଲା । ୨୯ ଅକ୍ଟୋବର ୨୦୦୮ରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଭାରତୀୟ ମୁଦ୍ରାରେ ପାଖାପାଖି ୧୮ କୋଟି ଟଙ୍କା ଖର୍ଚ୍ଚ କରାଯାଇଥିଲା ଏହି ଚଳଚ୍ଚିତ୍ରଟିର ନିର୍ମାଣରେ । ସମୀକ୍ଷକମାନେ ଏହି କଥାଚିତ୍ରଟିର ଚିତ୍ରନାଟ୍ୟ, ଚିତ୍ରଗ୍ରହଣ, ସଙ୍ଗୀତ, ନିର୍ଦ୍ଦେଶନା ଏବଂ ଅଭିନୟକୁ ବ‌ହୁତ ପସନ୍ଦ କରିଥିଲେ । ଏହି କଥାଚିତ୍ରଟି ସମୁଦାୟ ୬୦ କୋଟିରୁ ଅଧିକ ଟଙ୍କା ଆୟ କରିଥିଲା । ଏହି କଥାଚିତ୍ରଟିରେ କେହି ପୁରୁଷ ମୁଖ୍ୟ ଭୂମିକାରେ ନ ଥାଇ ମ‌ହିଳାମାନଙ୍କର ନେତୃତ୍ୱରେ ବ‌ହୁତ ସଫଳ ହୋଇଥିଲା ।

ଏହି ଚଳଚ୍ଚିତ୍ରଟି ଅନେକ ପୁରସ୍କାର ପାଇଥିଲା ଏବଂ ଅଧିକାଂଶ ପୁରସ୍କାର ପାଇଁ ମନୋନୀତ ହୋଇଥିଲା । ୫୪ତମ ଫିଲ୍ମ‌ଫେୟାର ପୁରସ୍କାର ଉତ୍ସବରେ ଏହି କଥାଚିତ୍ରଟି ସାତୋଟି ପୁରସ୍କାର ପାଇଁ ମନୋନୀତ ହୋଇଥିଲା ଏବଂ ଶ୍ରେଷ୍ଠ ଅଭିନେତ୍ରୀ ଭାବରେ ପ୍ରିୟଙ୍କା ଚୋପ୍ରା ଓ ଶ୍ରେଷ୍ଠ ସ‌ହ‌-ଅଭିନେତ୍ରୀ ଭାବରେ କଙ୍ଗନା ରାଣାବତ ପୁରସ୍କାର ପାଇଥିଲେ । ଏଥି ସ‌ହ ପ୍ରିୟଙ୍କା ଏବଂ କଙ୍ଗନା ୫୬ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଏବଂ ସ‌ହ-ଅଭିନେତ୍ରୀ ପୁରସ୍କାର ପାଇଥିଲେ । ଅଧିକାଂଶ ପ୍ରକାଶକ ଏହି ଦୁଇ ଚଳଚ୍ଚିତ୍ରକୁ ହିନ୍ଦୀ କଥାଚିତ୍ର ଜଗତର ଶ୍ରେଷ୍ଠ ନାରୀଭିତ୍ତକ ଚଳଚ୍ଚିତ୍ର ଘୋଷିତ କରିଥିଲେ ।

## ଅଭିନୟ
* ପ୍ରିୟଙ୍କା ଚୋପ୍ରା
* କଙ୍ଗନା ରାଣାବତ
* ମୁଗ୍ଧା ଗୋଦ୍‌ସେ
* ଅର୍‌ବାଜ୍ ଖାନ୍
* ଅର୍‌ଜାନ୍ ବଜ‌ୱା
* ସମୀର ସୋନି
* ଅଶ୍ୱିନୀ ମୁସ୍‌ରାନ୍
* କିଟୁ ଗୀଡ୍‌ୱାନୀ
* ସୁଚିତ୍ରା ପିୟାଲି ମଲ୍ଲିକ
* ରୋହିତ ରାୟ
* ରାଜ୍ ବ‌ବ୍ୱ୍‌ର୍
* କିରଣ ଜୁନେଯା
* ଚିତ୍ରାସି ରାୱ୍‌ତ୍
* ମାନିନୀ ମିଶ୍ର
* ହର୍ସ୍ ଛାୟା

## କାହାଣୀ
ଏହି କଥାଚିତ୍ରଟିର କାହାଣୀ ଚଳଚ୍ଚିତ୍ର ଜଗତରେ ଏବଂ ଫେସନ ଦୁନିଆରେ ହେଉଥିବା ଅନେକ ସତ୍ୟ ଘଟଣା ଉପରେ ଆଧାରିତ । ମେଘ୍ନା ମାଥୁର ନାମକ ଝିଅ ମୁମ୍ବାଇ ଆସିଥିଲା ଜଣେ ମଡେଲ  ହେବା ପାଇଁ । ସେ ଅନେକ ଘାତ ପ୍ରତିଘାତ ସ‌ହି ଜଣେ ମଡେଲ ହେଲା ମାତ୍ର ପରେ ସେ ସେହି ଦୁନିଆରେ ଥିବା ସବୁକିଛି କଥା ବିଷୟରେ ଜାଣିବାପରେ ସେ ନିଜ ଅନୁସାରେ କିଛି କରିବାକୁ ଭାବିବାରୁ ପୁଣିଥରେ ଅନେକ ପ୍ରତିବନ୍ଧକ ସାମ୍ନା କଲା ।

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୁଇ ପାକିସ୍ତାନୀ ସଙ୍ଗୀତକାର ସଲିମ-ସୁଲେମାନ । ଏହି କଥାଚିତ୍ରଟିର ଗୀତ ରଚନା କରିଥିଲେ ଇର୍ଫାନ ସିଦ୍ଦିକ୍ ଓ ସନ୍ଦୀପ ନାଥ ।

### ଗୀତ
## ଆଧାର
ଶ୍ରେଣୀ:ହିନ୍ଦୀ କଥାଚିତ୍ର
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ସୁମନ ମହାରଣା

**ସୁମନ ମହାରଣା** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତା । ସେ ମୁଖ୍ୟତଃ ହାସ୍ୟ କଳାକାର ଭାବରେ ପରିଚିତ । ସେ ୨୦୦୪ ମସିହାରେ ଓଡ଼ିଆ କଥାଚିତ୍ର କଣ୍ଢେଇ ଆଖିରେ ଲୁହ ଜରିଆରେ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ସୁମନ ତାଙ୍କର ପ୍ରଥମ କଥାଚିତ୍ର ପାଇଁ ଶ୍ରେଷ୍ଠ ଶିଶୁ କଳାକାର ପୁରସ୍କାର ପାଇଥିଲେ ଏବଂ କଥାଚିତ୍ର ଲକ୍ଷ୍ମୀ ପ୍ରତିମା ପାଇଁ ଶ୍ରେଷ୍ଠ ହାସ୍ୟ ଅଭିନେତା ପୁରସ୍କାର ପାଇଥିଲେ ।

## ପ୍ରାରମ୍ଭିକ ଜୀବନ
ସୁମନ ମହାରଣା ଏକ ଗରିବ ପରିବାରରୁ ଆସିଥିଲେ । ସେ ଭୁବନେଶ୍ୱରର ବସ୍ତି ଅଞ୍ଚଳରେ ହିଁ ବଡ଼ ହୋଇଥିଲେ । ସୁମନଙ୍କର ଉଚ୍ଚତ ୪ ଫୁଟ । ତେଣୁ ସେ ଅଧିକାଂଶ ଚଳଚ୍ଚିତ୍ରର ବାମନ ଭୂମିକା ପାଇଁ ମୁଖ୍ୟତଃ ବଛାଯାଇଥାନ୍ତି ।

## ଅଭିନୀତ କଥାଚିତ୍ର
* କଣ୍ଢେଇ ଆଖିରେ ଲୁହ
* ଲକ୍ଷ୍ମୀ ପ୍ରତିମା
* ପ୍ରିୟା ମୋ ଆସିବ ଫେରି
* ମାୟା
* ତୁ ମୋ ଆଖିର ତାରା
* ଜଗୁ ଅଟୋବାଲା
* ଏ ମନ ମାନେନା
* ହେଲା ମତେ ପ୍ରେମ ଜର
* ଶୁଭ ବିବାହ
* କିଛି ଖଟା କିଛି ମିଠା
* ପ‌ହିଲି ରଜ
* ଜବରଦସ୍ତ ପ୍ରେମିକ
* ଆଇନ କାନୁନ
* ମୁନ୍ନା- ଏ ଲଭ୍ ଷ୍ଟୋରୀ
* ପ୍ରେମ ରୋଗୀ
* ସ୍ମାଇଲ୍ ପ୍ଲିଜ୍
* ମୁଁ ପ୍ରେମୀ ମୁଁ ପାଗଳ
* ମୁଁ କ'ଣ ଏତେ ଖରାପ
* ଧର୍ମ

## ଅଭିନୀତ ଧାରାବାହିକ
* ପରୀ (ସାର୍ଥକ ଟିଭି)
* ତେଜସ୍ୱିନୀ (ତରଙ୍ଗ ଟିଭି)- ଯାଦୁ
* ମୁଁ ବି ତେଜସ୍ୱିନୀ (ତରଙ୍ଗ ଟିଭି)- ଉପସ୍ଥାପକ

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ରସ ମଲେଇ

ଶ୍ରେଣୀ:ଓଡ଼ିଆ ଖାଦ୍ୟ
**ରସମଲେଇ** ବା ରସମଲାଈ ଭାରତୀୟ ଉପମହାଦେଶର ଏକ ମିଠାଇ । ଏହାର ନାମ ଦୁଇଟି ଶବ୍ଦ, ଯଥା: ରସ ଏବଂ ମଲାଇ ଯୋଗରୁ ସୃଷ୍ଟ ।
## ଉପାଦାନ 
ରସମଲାଇରେ କ୍ରିମରେ ବୁଡ଼ାହୋଇଥିବା ଛେନାର ଗୋଲା ପଡିଥାଏ । ଛେନାଗୋଲାମାନଙ୍କୁ ଚିନିସିରାରେ ଛଣାହୋଇଥାଏ । ସ୍ୱାଦ ପାଇଁ ଏଥିରେ ଗୁଜୁରାତି, କେଶର ଆଦି ପକାଯାଇଥାଏ । ଘରୋଇ ରସମଲାଇ କିନ୍ତୁ କ୍ଷୀର, ଅଟା କିମ୍ବା ମଇଦା, ବେକିଙ୍ଗ ପାଉଡର ଏବଂ ତେଲରେ ତିଆରି ହୋଇଥାଏ ।
## ସୃଷ୍ଟି 
ଯଦିଓ ପଶ୍ଚିମବଙ୍ଗ ରସମଲାଇର ପ୍ରଥମ ପ୍ରସ୍ତୁତି ସେଠାରେ ହୋଇଥିଲା ବୋଲି ଦାବି କରୁଛି, ନିଷ୍ପତି ଏବେ ମଧ୍ୟ ପ୍ରମାଣିକ ଅସମ୍ଭବତା ମଧ୍ୟରେ ରହିଛି ।
## ଆଧାର 
## ଆହୁରି ଦେଖିବେ 
* Instructional video on how to make Ras Malai.
ଖୁଆ

ଭାରତୀୟ ଉପ-ମହାଦ୍ୱୀପ, ଓଡ଼ିଶା, ନେପାଳ, ବଙ୍ଗଳାଦେଶ ଗୁଡିକୁ ସାମିଲ କରି **ଖୁଆ** ଭାରତୀୟ ଉପ-ମହାଦ୍ୱୀପର ବ୍ୟଞ୍ଜନରେ ବ୍ୟାପକ ରୂପେ ବ୍ୟବହାର ହେଉଥିବା ଉତ୍ପାଦ ଅଟେ । ଏହା ସାଧାରଣତଃ କ୍ଷୀରରୁ ପ୍ରସ୍ତୁତ ହୋଇଥାଏ ।

## ପ୍ରସ୍ତୁତି ପ୍ରଣାଳୀ 
* ଖୁଆ ପ୍ରସ୍ତୁତି ପାଇଁ ସର୍ବପ୍ରଥମେ ଖୀରକୁ ଏକ ପାତ୍ରରେ ଗରମ କରିଦିଆ ଯିବ ।
* ଏହାକୁ କମ ଆଞ୍ଚରେ ଧିରେ ଧିରେ ଖୀର ଗରମ ହୋଇ କ୍ରମଶଃ ଫୁଟିବାକୁ ଲାଗିବ ।
* କିଛି ସମୟ ପରେ ଏକ ବଡ଼ ଚାମଚରେ ଧିରେ ଧିରେ ଘାଣ୍ଟିଦିଆ ଯାଉ ଯାହାଦ୍ୱାରା ଖୀର ପାତ୍ରରେ ନ ଲାଗିଯାଉ ।
* ଖୀର ସମ୍ପୁର୍ଣ୍ଣ ଋପେ ବହଳିଆ ହେବା ପର୍ଯ୍ୟନ୍ତ ଘଣ୍ଟାଯିବ । 
* କିଛି ସମୟପରେ ଏହା ସମ୍ପୁର୍ଣ୍ଣ ଭାବେ ଜମାଟ ବାନ୍ଧିବା ପରି ହୋଇଯିବ ।
* ପରେ ଏହାକୁ ପାତ୍ରରୁ କାଢି ଥଣ୍ଡା କରିଦିଆ ଯିବ । ଥଣ୍ଡା ହେବା ପରେ ଏହା ଦାନା ଶଦୃସ ହୋଇଯିବ । ଯାହା ଏବେ ବ୍ୟବହାର ଯୋଗ୍ୟ ।

## ଆଧାର
ଶ୍ରେଣୀ:ଓଡ଼ିଆ ଖାଦ୍ୟ
ଦୂରଦୃଷ୍ଟି

**ଦୂରଦୃଷ୍ଟି** (ଇଂରାଜୀ ଭାଷାରେ **Far-sightedness**, also known as **hyperopia**) ଏକ ମାନବ ଚକ୍ଷୁ (eye) ସମସ୍ୟା ଯେଉଁଥିରେ ଆଲୋକ ରଶ୍ମୀ ରେଟିନା (retina) ଉପରେ ଫୋକସ ନ ହୋଇ ତାହା ପଛରେ ଫୋକସ ହୁଏ ।

ଗଠନ ଜନିତ ଅସୁବିଧା ଯୋଗୁ ଏହି ରୋଗ ହୁଏ । ଏହି ଅବସ୍ଥାର ପାରିବାରିକ ଇତିହାସ ଥିଲେ, ମଧୁମେହ, କେତେକ ଔଷଧ ଯୋଗୁ ଓ ଚକ୍ଷୁ ପାର୍ଶ୍ୱରେ ଅର୍ବୁଦ ବା ଟ୍ୟୁମର (tumors) ଥିଲେ ଏହି ସଙ୍କଟ ରହେ । ଚାଳିଶ ବର୍ଷ ବୟସରୁ ଆରମ୍ଭ ହେବା ପରେ ଏହା ଜନ ସଂଖାର ୫୦% ଲୋକଙ୍କର ଏହି ସମସ୍ୟା ଥାଏ ।
 
## ଆଧାର 
## ବାହ୍ୟ ଲିଙ୍କ
ଭାରତରେ କନ୍ୟା ଭୃଣ ହତ୍ୟା

## କନ୍ୟା ଭ୍ରୁଣ ହତ୍ୟା
**କନ୍ୟା ଭ୍ରୁଣ ହତ୍ୟା** ହେଉଛି, ଯେତେବେଳେ ଜଣେ ମହିଳା ଗର୍ଭବତୀ ଥାଏ ସେତେବେଳେ ତା’ପେଟରେ ଥିବା ଭ୍ରୁଣଟି ଶିଶୁ କନ୍ୟା ବୋଲି ଜାଣି ତା’ର ହତ୍ୟା କରାଯାଇଥାଏ । ଯାହାକୁ କନ୍ୟା ଭ୍ରୁଣ ହତ୍ୟା ବୋଲି କୁହାଯାଏ । ଏହାର ମାତ୍ରା ଏବେ ସାରା ଦେଶରେ ବଢ଼ି ଚାଲିଥିବା ବେଳେ ଗ୍ରାମାଞ୍ଚଳରେ ଏହା ମାତ୍ରା ଅଧିକ ଦେଖିବାକୁ ମିଳୁଛି । ଝିଅକୁ ବୋଝ ବୋଲି ଭାବି ସେମାନେ ଏଭଳି କାମ କରୁଥିବା ଜଣା ପଡ଼ିଛି । ଦିନକୁ ଦିନ ଦେଶରେ ଝିଅମାନଙ୍କ ସଂଖ୍ୟା କମୁଥିବା ବେଳେ ପୁଅମାନଙ୍କ ସଂଖ୍ୟା ବଢ଼ିବାରେ ଲାଗିଛି । ପୁଅ ବଡ଼ ହୋଇ ମାତା-ପିତାଙ୍କୁ ପୋଷିବ ଏବଂ ଝିଅ ବଡ଼ ହୋଇ ଅଧିକ ଅର୍ଥ ନେଇ ଶାଶୁ ଘରକୁ ଯିବ ବୋଲି କିଛି ଲୋକ ଭାବିବା ସହ କନ୍ୟା ଭ୍ରୁଣ ହତ୍ୟା ଭଳି ଅପରାଧ କରିବାକୁ ପଛାଉ ନାହାନ୍ତି । 

## କାରଣ
କନ୍ୟା ଭ୍ରୁଣ ହତ୍ୟାର ବିଭିନ୍ନ କାରଣ ରହିଛି, ଯେମିତିକି ସମାଜରେ ଥିବା ଯୌତୁକ ପ୍ରଥା । ବିବାହ ସମୟରେ ଝିଅର ବାପ ଘର ତରଫରୁ ଦିଆ ଯାଉଥିବା ଯୌତୁକ ପ୍ରଥା ପାଇଁ କିଛି ଲୋକ ଝିଅ ଜନ୍ମ କରିବାକୁ ଚାହୁଁ ନାହାନ୍ତି । କିନ୍ତୁ ସମାଜରେ ପୁଅମାନଙ୍କ ପାଇଁ ସେଭଳି କିଛି ପ୍ରଥା ନଥିବାରୁ ପ୍ରାୟ ସମସ୍ତେ ପୁତ୍ର ସନ୍ତାନ ଆଶା କରୁଛନ୍ତି । ଯାହାଦ୍ୱାରା ସେମାନଙ୍କ ପରିବାରର ଆର୍ଥିକ ଅବସ୍ଥା ସ୍ୱଚ୍ଛଳ ହେବା ସହ ଶେଷ ସମୟରେ ସେମାନେ ସେବା ପାଇ ପାରିବେ । 

## ସୃଷ୍ଟି
୧୯୯୦ମସିହାରୁ କନ୍ୟା ଭ୍ରୁଣ ହତ୍ୟା ଭଳି ସମସ୍ୟା ସୃଷ୍ଟି ହୋଇଛି । ୧୯୯୦ ଅଲଟ୍ରାସାଉଣ୍ଡ ଯନ୍ତ୍ରର ବ୍ୟବହାର ହେବା  ପରେ ସବୁ ଲୋକମାନେ ପିଲା ଜନ୍ମ ହେବା ପୂର୍ବରୁ  ତାହା ପୁଅ କି ଝିଅ ପରୀକ୍ଷା କରି ଜାଣି ଦେବାରୁ ଏହି ଭଳି ସମସ୍ୟା ଆରମ୍ଭ ହୋଇଥିଲା । ସୁଲଭ ମୁଲ୍ୟରେ ଏହି ପରୀକ୍ଷା କରାଯାଉଥିବା ବେଳେ ଗ୍ରାମାଞ୍ଚଳର ଲୋକମାନେ ମଧ୍ୟ ଏହାର ଲାଭ ଉଠାଇବା ସହ କନ୍ୟା ଭ୍ରୁଣ ହତ୍ୟା ଭଳି ଅପରାଧ କରିବାକୁ ପଛାଉନଥିଲେ । ଗର୍ଭବତୀ ମହିଳାଙ୍କର ଭ୍ରୁଣ ଚିହ୍ନଟ ୧୨ ସପ୍ତାହ ମଧ୍ୟରେ ହିଁ କରାଯାଉଥିଲା । କାରଣ ୧୨ ସପ୍ତାହ ମଧ୍ୟରେ ତା’ହା ପୁଅ କି ଝିଅ ସ୍ପଷ୍ଟ ଜଣା ପଡ଼ୁଥିଲା । ୧୯୮୦ ମସିହାରେ ଭାରତର ପ୍ରମୁଖ ସହରମାନଙ୍କରେ ଅଲଟ୍ରାସାଉଣ୍ଡ ଯନ୍ତ୍ରର ବ୍ୟବହାର କରାଯାଉଥିବା ବେଳେ ୧୯୯୦ମସିହା ବେଳକୁ ଏହା ଗ୍ରାମାଞ୍ଚଳକୁ ପ୍ରସାରିତ ହୋଇଥିଲା । କରାଯାଇଥିବା ଗବେଷଣାରୁ ୧୯୯୦ ମସିହା ପରଠାରୁ ପ୍ରାୟ ୧୦ଲକ୍ଷ କନ୍ୟା ଭ୍ରୁଣକୁ ବେଆଇନ ଭାବରେ ହତ୍ୟା କରାଯାଇଛି । ଏହା ସହ ଦେଶରେ ପ୍ରାୟ ପ୍ରତି ବର୍ଷ ୧ଲକ୍ଷ ମହିଳା ତାଙ୍କ ପେଟରେ ଥିବା ଭ୍ରୁଣ କନ୍ୟା ବୋଲି ଜାଣି ଗର୍ଭପାତ କରାଉଥିବା ଜଣା ପଡ଼ିଛି ।
 
## ଆଇନ୍‌
କନ୍ୟା ଭ୍ରୁଣ ହତ୍ୟା ଭଳି ଅପରାଦକୁ ରୋକିବା ପାଇଁ ଭାରତରେ ଅନେକ ଆଇନ ପ୍ରଣୟନ କରାଯାଇଛି । ଯେମିତି କି ଯୌତୁକ ନିଷେଧ ଅଧିନିୟମ ୧୯୬୧,ହିନ୍ଦୁ ବିବାହ ଅଧିନିୟମ ୧୯୫୫, ହିନ୍ଦୁ ଗ୍ରହଣ ଏବଂ ରକ୍ଷଣବେକ୍ଷଣ ଅଧିନିୟମ ୧୯୫୬, ସମାନ ପାରିଶ୍ରମିକ ଅଧିିନିୟମ ୧୯୭୬, ଅଲଟ୍ରାସାଉଣ୍ଡ ପରୀକ୍ଷା ଉପରେ ପ୍ରତିବନ୍ଧକ ୧୯୯୬ ଇତ୍ୟାଦି ।

## ଆଧାର
ହେଲୋ ଆରସୀ

**ହେଲୋ ଆରସୀ** ୨୦୧୭ ମସିହାରେ ତିଆରି ଏକ ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ର ୨୦୧୮ ମସିହାରେ ୬୫ ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଚଳଚ୍ଚିତ୍ର ଭାବେ ପୁରସ୍କୃତ ହୋଇଥିଲା । ଏହା ଅଜୟ ରାଉତରାୟଙ୍କଦ୍ୱାରା ପ୍ରଯୋଜିତ ଓ ସମ୍ବିତ ମହାନ୍ତିଙ୍କଦ୍ୱାରା ନିର୍ଦ୍ଦେଶିତ । ଏଥିରେ ମୁଖ୍ୟ ଭୂମିକାରେ ପ୍ରକୃତି ମିଶ୍ର, ପାର୍ଥସାରଥୀ ରାୟ ଓ ପ୍ରିୟମ୍ବଦା ରାୟ ଅଭିନୟ କରିଛନ୍ତି । ଏଥିରେ ଅଭିନୟ ନିମନ୍ତେ ପ୍ରକୃତି ମିଶ୍ର ବିଶେଷ ଜୁରି ପୁରସ୍କାରରେ ସମ୍ମାନୀତ ହୋଇଥିଲେ । ସଂଳାପ ପାଇଁ ଜାତୀୟ ସ୍ତରରେ ପୁରସ୍କୃତ ହେବାରେ ଏହା ଥିଲା ପ୍ରଥମ ଓଡ଼ିଆ ଚଳଚ୍ଚିତ୍ର । ଫିଲ୍ମଟି ପ୍ରଥମେ "ପକ୍ଷୀଲଗ୍ନ" ଭାବେ ନାମିତ ହୋଇଥିଲା ଓ ପରେ ତାହାର ନାମ ବଦଳାଇ "ହେଲୋ ଆରସୀ" ରଖାଯାଇଥିଲା । ଫିଲ୍ମଟି ପୁରସ୍କୃତ ହେବା ପରେ ଚଳଚ୍ଚିତ୍ର ନିର୍ମାତା ଶେଖର କପୁର କହିଥିଲେ ଯେ "ମୁଁ ଏଭଳି ଫିଲ୍ମ ତିଆରି କରିବାକୁ ଗଲେ ବିଫଳ ହେବି ।" ଏହି ଚଳଚ୍ଚିତ୍ରର ସଂଳାପକାର ଭାବେ ସମ୍ବିତ ମହାନ୍ତିଙ୍କୁ ମରଣୋତ୍ତର ଭାବେ ପୁରସ୍କୃତ କରାଯାଇଥିଲା । ଏହି ଚଳଚ୍ଚିତ୍ରର କାହାଣୀ ଆରସୀ ନାମକ ଏକ ଚରିତ୍ରକୁ ଆଧାର କରି ହୋଇଛି। ଚଳଚ୍ଚିତ୍ରର ସମ୍ପୂର୍ଣ୍ଣ କାହାଣୀ ଏକ କାର ଭିତରେ ଆରମ୍ଭ ହୋଇ ହୋଇ ସେଇ କାରରେ ହିଁ ସରିଛି । ବିସ୍ଥାପନ ଓ ତା' ପରର କ୍ଷତିପୂରଣର ଦୁଃଖ ବ୍ୟକ୍ତ କରିବା ପାଇଁ ଦୁଇଜଣଙ୍କ ଗଣମାଧ୍ୟମକୁ ଖୋଜିବାର କାହାଣୀକୁ ନେଇ ଏହି ଚଳଚ୍ଚିତ୍ର ଗତିଶୀଳ ।
thumb|ହେଲୋ ଆରସୀ ଚଳଚ୍ଚିତ୍ରର ନିର୍ଦ୍ଦେଶକ ସମ୍ବିତ ମହାନ୍ତି

## ନିର୍ମାଣ 
ହେଲୋ ଆରସୀ ଏକ ୯୦ ମିନିଟର ଫିଚର ଚଳଚ୍ଚିତ୍ର । ଏହି ଚଳଚ୍ଚିତ୍ରର ସୁଟିଂ ୨୦୧୬ ମସିହା ନଭେମ୍ବରରେ ଆରମ୍ଭ ହୋଇଥିଲା । ତେବେ ସୁଟିଂ ଅଧାରୁ ନିର୍ଦ୍ଦେଶକ ସମ୍ବିତ ମହାନ୍ତି ମୃତ୍ୟୁବରଣ କରିଥିଲେ । ପରେ ଫିଲ୍ମ ଆଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ଅନେକ ବୈଷୟିକ ସହଯୋଗୀ ଏହାର ବାକି କାମ ଆଗକୁ ବଢ଼ାଇବାରେ ସାହାଯ୍ୟ କରିଥିଲେ ବୋଲି ଅଭିନେତା ପାର୍ଥସାରଥୀ ରାୟ ଏକ ସାକ୍ଷାତକାରରେ କହିଥିଲେ ।

thumb| ପ୍ରଯୋଜକ ଅଜୟ ରାଉରତରାୟ, ହେଲୋ ଆରସୀ ଚଳଚ୍ଚିତ୍ର ପାଇଁ ଶ୍ରେଷ୍ଠ ଚଳଚ୍ଚିତ୍ର,  ଜାତୀୟ ଚଳଚ୍ଚିତ୍ର ପୁରସ୍କାର ଗ୍ରହଣ କରିବା ଅବସରରେ
## ପୁରସ୍କାର 
* ଜାତୀୟ ଚଳଚ୍ଚିତ୍ର ପୁରସ୍କାର(ଶ୍ରେଷ୍ଠ ଚଳଚ୍ଚିତ୍ର, ଶ୍ରେଷ୍ଠ ସଂଳାପ,ଶ୍ରେଷ୍ଠ ସହ-ଅଭିନେତ୍ରୀ)

## ଆଧାର 
## ବାହାର ଆଧାର
* 

ଶ୍ରେଣୀ:ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର
ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ସବିତା ଇନ୍ଦ୍ର ରେଡ୍ଡୀ

**ପାଟଲୋଲା ସବିଥା ଇନ୍ଦ୍ର ରେଡ୍ଡୀ** ଜଣେ ଭାରତୀୟ ରେଜନୀତିଜ୍ଞ । ସେ ଆନ୍ଧ୍ଋପ୍ରଦେଶର ପ୍ରଥମ ମହିଳା ଗୃହମନ୍ତ୍ରୀ । ପୂର୍ବରୁ ସେ ୱାଇ ଏସ୍ ରାଜଶେଖର ରେଡ୍ଡୀଙ୍କ ମନ୍ତ୍ରୀ ମଣ୍ଡଳରେ ଥିଲେ ।

## ରାଜନୈତିକ ଜୀବନ
ସବିଥା ଇନ୍ଦ୍ର ରେଡ୍ଡୀ ପୂର୍ବରୁ ସରକାରରେ ଖଣି ଓ ଭୂତ‌ତ୍ତ୍ୱ ବିଭାଗରେ ଥିଲେ । ସେ ଆନ୍ଧ୍ରପ୍ରଦେଶର ପ୍ରଥମ ମହିଳା ଗୃହମନ୍ତ୍ରୀ ।

## ଆଧାର
କ୍ଷୀର ସାଗର

**କ୍ଷୀର ସାଗର** ଓଡ଼ିଶାର ଏକ ମିଠା ବ୍ୟଞ୍ଜନ ଅଟେ ଯାହା ଶାବ୍ଦିକ ରୂପେ "କ୍ଷୀରର ମହାସାଗର"ରେ ଅନୁବାଦ କରିଥାଏ । ଏହି ମିଠା ସାଧାରଣତଃ ଭାଗବାନ ବିଷ୍ଣୁ, ଲକ୍ଷ୍ମୀ ଏବଂ ମଧୂସୁଦନଙ୍କ ପାଖେ ପ୍ରସାଦ ଋପେ ଲଗାଯାଏ ।

କ୍ଷୀର ସାଗରରେ ମିଠା, ବହଳ ଖୀରରେ ଛେନାରୁ ପ୍ରସ୍ତୁତ ଗୋଲ ଗୋଲ ବଲ ପରି ହୋଇଥାଏ । କେସର, ଚିନି ଏବଂ ଅଳେଇଚ ଗୁଣ୍ଡ ପକେଇ ପ୍ରସ୍ତୁତ କରାଯାଏ । ଏହା ସାଧାରଣତଃ ଥଣ୍ଡାକରି ଖିଆଯାଏ ।  

ଏହି ଖାଦ୍ୟ ସାଧାରଣତଃ (ରସମଲାଇ)ର ପୂର୍ବବର୍ତ୍ତୀ ଅଟେ । କ୍ଷୀର ସାଗରରେ ମୁଖ୍ୟତଃ ଖୀରର ଆଧାର ରାବିଡ଼ି ପରି ମୋଟାଥାଏ । 

## ଆଧାର
ଅଲ‍‍‍‍‍ଣ୍ଡା

ଅଲଣ୍ଡା ଓଡ଼ିଶାର ପୁରୀ ଜିଲ୍ଲାର ନିମାପଡା ବିଧା‍‍‍‍‍‍‍‍‍‍ନସଭା ନିର୍ବାଚନ ମଣ୍ଡଳୀ ତଥା ନିମାପଡା ବ୍ଲକର ଏକ ଗ୍ରାମ ତଥା ଗ୍ରାମ ପଂଚାୟତ ଅଟେ ।

## ଭୌଗୋଳିକ ଅବସ୍ଥିତି ତଥା ଗମନାଗମନ 
ଅଲଣ୍ଡା ଗ୍ରାମ ନିମାପଡା ସହରଠାରୁ ପଶ୍ଚିମ ଦିଗରେ ପ୍ରାୟ ୧୧ କି.ମି. ଦୂରରେ ଅବସ୍ଥିତ ଅଟେ । ପିପିଲି-ନିମାପଡା-କୋଣାର୍କ ରାଜ୍ୟ ରାଜପଥ ୧୩ ରାସ୍ତାର କାଜିପାଟଣା ଛକଠାରୁ ଏହା ଦକ୍ଷିଣ ଦିଗରେ ପ୍ରାୟ ୩ କିଲୋମିଟର ଗଲେ ଏହି ଗ୍ରାମ ଆସେ । ଏହି ରାଜପଥରେ ନିୟମିତ ବସ ଗମନାଗମନ ହୋଇଥାଏ ।
ଆହୁରି ମଧ୍ୟ ସାତଶଂଖ-ବଳ‍ଂଗା- ନିମାପଡା ରାସ୍ତାର ଧନୁଆ ଛକଠାରୁ ଉତ୍ତର ଦିଗକୁ ପ୍ରାୟ ୨ କିମି ଗଲେ ଏହି ଗାଁରେ ପହଂଚିହେବ ।

ରାଜ୍ୟ ରାଜଧାନୀ ଭୁବନେଶ୍ୱରଠାରୁ ଏହାର ଦୂରତା ପ୍ରାୟ ୩୪ କିଲୋମିଟର ଅଟେ ।

ଗ୍ରାମଟିର ଆୟତନ ହେଉଛି ୨୨୫ ହେକ୍ଟର ।

ଏହାର ନିକଟବର୍ତ୍ତୀ ଗାଁଗୁଡ଼ିକ ହେଲା ତାଳତଅଁଳା, ମଣିଜଂଗ, କୁମାରପଡା ତଥା ତୋରିହଁବଂଧ ।

## ଗ୍ରାମ ପଂଚାୟତ 
ଏହି ଅଲଣ୍ଡା ଗ୍ରାମ ନାମରେ ଏଠାର ଗ୍ରାମ ପଂଚାୟତ  ମଧ୍ୟ ନାମିତ ହୋଇଛି । ଏହି ପଂଚାୟତ ଅଧୀନରେ ଆସୁଥିବା ଗ୍ରାମ ଗୁଡିକର ହେଲା ଅଲଣ୍ଡା,ତାଳତଅଁଳା, ମଣିଜଂଗ, କୁଶିଂଗା,ଜୁଆଁଳୋ ଓ ପୋରକଣା । :-

## ଜନସଂଖ୍ୟା 
୨୦୧୧ର ଜନ ଗଣନା ଅନୁସାରେ ଏହି ଗ୍ରାମର ଜନସଂଖ୍ୟା ହେଉଛି ୧୮୩୨ । ମୁଖ୍ୟତଃ ଏଠାର ଅଧୀବାସୀ କୃଷିଜୀବି ଅଟଂତି ।

## ମନ୍ଦିର 
ଏହି ଗ୍ରାମ ମଧ୍ୟ ଭାଗରେରେ ବୁଧନାଥ ମହାଦେବ ମହାପ୍ରଭୁଂକ ମଂଦିରଟିଏ ଅଛି । ଏହା ଏକ ପୁରାତନ ମଂଦିର । ଗ୍ରାମର ଉତ୍ତର ଦିଗରେ ଗ୍ରାମ ଦେବୀ ଦ୍ୱାରୀକା ଠାକୁରାଣୀଂକ ମଂଦିରଟିଏ ଅଛି । ଗ୍ରାମର ଦକ୍ଷିଣ ଦିଗରେ ଥିବା ମଠରେ ଜଗନ୍ନାଥ ମହାପ୍ରଭୁଂକ ମଂଦିରଟିଏ ଅଛି ।

## ଆଧାର 
ଶ୍ରେଣୀ:ପୁରୀ ଜିଲ୍ଲାର ଗାଆଁ ଓ ସହର
ଡର୍ମାଟୋମାୟୋସାଇଟିସ

**ଡର୍ମାଟୋମାୟୋସାଇଟିସ** ବା **ଡିଏମ** (ଇଂରାଜୀ ଭାଷାରେ **Dermatomyositis**/ **DM**) ଏକ ଦୀର୍ଘକାଳୀନ ମାଂସପେଶୀ (muscles) ପ୍ରଦାହ ବେମାରୀ (inflammatory disorder) । ଲକ୍ଷଣ, ରକ୍ତ ପରୀକ୍ଷା, ଇଲେକଟ୍ରୋମାୟୋଗ୍ରାଫି (electromyography) ଓ ମାଂସପେଶୀ ବାୟୋପ୍ସି (muscle biopsies) ଆଦି ପରୀକ୍ଷାମାନଙ୍କର ସାହାଯ୍ୟ ନେଇ ରୋଗ ନିର୍ଣ୍ଣୟ କରାଯାଏ ।
 
## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଉଷା ସଙ୍ଗୱାନ

**ଊଷା ସଙ୍ଗ‌ୱନ୍** ଭାରତ ସର୍ବବୃହତ୍ତ ଜୀବନ ବୀମା କମ୍ପାନୀ ଜୀବନ ବୀମା କର୍ପୋରେସନ୍ ଅଫ୍ ଇଣ୍ଡିଆର କାର୍ଯ୍ୟନିର୍ବାହୀ ଅଧିକାରୀ । ଏହି ପଦବୀରେ ରହିବା ପାଇଁ ସେ ପ୍ରଥମ ମହିଳା ଥିଲେ । ସେ ସୋନାଲିକା ଗ୍ରୁପ୍‌ର ପ୍ରତିଷ୍ଠାତା ଲକ୍ଷ୍ମଣ ଦାସ ମିତ୍ତଲଙ୍କ ଝିଅ ।

## ଜୀବନୀ
ସଙ୍ଗ‌ୱନ୍ ପଞ୍ଜାବ ବିଶ୍ୱବିଦ୍ଯାଳୟରୁ ଅର୍ଥନୀତି ଓ ମାନବ ସମ୍ବଳରେ ସ୍ନାତ୍ତକୋତ୍ତର ଲାଭ କରିଥିଲେ ।

## ବୃତ୍ତି
ପୂର୍ବରୁ ସେ ମଧ୍ୟ ଏଲ୍ଆଇସିର ଶାଖା ଏଲ୍ଆଇସି ଗୃହ ସାହାଯ୍ୟକୁ ଚଲାଇଥିଲେ । ୨୦୦୪ରେ ସେ ଗ୍ଲୋବାଲ୍ ଡିପୋଜିଟାରି ରିସିପ୍ଟ୍ ମାଧ୍ୟମରେ କମ୍ପାନୀର ଟର୍ଣ୍ଣ ଆରାଉଣ୍ଡ୍ $୨୯.୮୫କୁ ବୃଦ୍ଧି କରିଥିଲେ । ସେ ବଜାର କରିବାକୁ ବିଭାଗ କରିଥିଲେ ଓ ଡିଭିଜନ୍‌କୁ ଆଉଥରେ ଲେଖିଥିଲେ ଓ ବିପଦପୂର୍ଣ୍ଣ ଦରକୁ ପ୍ରବେଶ କରାଇଥିଲେ ।
ସେ ମଧ୍ୟ ଆକ୍ସିସ୍ ବ୍ୟାଙ୍କ୍‌ର ଅନ୍ୟତମ ନିର୍ଦ୍ଦେଶଖ ।

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଗ୍ରୀନ କାର୍ଡ଼ ଯୋଜନା

## ଗ୍ରୀନ କାର୍ଡ଼ ଯୋଜନା
ଏହି ଯୋଜନାଟି ନଭେମ୍ବର ୨୦୦୫ରେ ଓଡ଼ିଶାର ସବୁ ଜିଲ୍ଲାରେ କାର୍ଯ୍ୟକାରୀ ହୋଇଥିଲା ।ଏହି ଯୋଜନାରେ ଅର୍ନ୍ତଭୁକ୍ତ ପରିବାର ଏବଂ ସେମାନଙ୍କ ପିଲାମାନଙ୍କୁ କିଛି ଖାସ୍‌ ସୁବିଧା ମିଳୁଥିଲା । ନଭେମ୍ବର୯,୨୦୧୧ରେ ଏହି ଯୋଜନାଟି ବନ୍ଦ ହୋଇଯାଇଥିବା ବେଳେ ଏହି ସମୟ ମଧ୍ୟରେ ପ୍ରାୟ ୬,୦୨,୩୩୬ଲୋକ ଏହାର ଲାଭ ଉଠାଇ ପାରିଥିଲେ । 

## ମିଳୁଥିବା ସୁବିଧା
# ରହିବା ପାଇଁ ଘର ଯୋଗାଇ ଦିଆ ଯାଉଥିଲା 
# ଘର ତିଆରୀ କରିବା ପାଇଁ ୫ପ୍ରତିଶତ ଆର୍ଥିକ ସହାୟତା
# ଯେଉଁମାନଙ୍କର ଆୟ ଖୁବ୍‌ କମ ବା ମଧ୍ୟମ ସେମାନଙ୍କୁ ଘର ପାଇଁ ରୁଣ ଦେବା ସମୟରେ ୫ପ୍ରତିଶତ ଆରକ୍ଷଣ
# ଯାନ୍ତ୍ରୀକ ଶିକ୍ଷାନୁଷ୍ଠାନରେ ସେମାନଙ୍କ ପିଲାମାନଙ୍କ ପାଇଁ ସ୍ୱତନ୍ତ୍ର ଆରକ୍ଷଣ
## ଆଧାର
ଶ୍ରେଣୀ:ଓଡ଼ିଶା ରାଜନୀତି
ସାନିଟାରି ନ୍ୟାପ୍‌କିନ୍

**ସାନିଟାରି ନ୍ୟାପ୍‌କିନ୍**, **ସାନିଟାରି ଟାୱେଲ୍‌**, **ସାନିଟାରି ପ୍ୟାଡ୍‌** ବା **ମେନ୍‌ଷ୍ଟ୍ରୁଆଲ୍‌ ପ୍ୟାଡ୍‌** ବା **ପ୍ୟାଡ୍** ଋତୁସ୍ରାବ, ଗଭର୍ପାତ ପରେ ହେଉଥିବା ରକ୍ତସ୍ରାବ ପରେ, ସ୍ତ୍ରୀରୋଗ ଅସ୍ତ୍ରୋପଚାରରୁ ସୁସ୍ଥ ହେବା ସମୟରେ, ଗର୍ଭସ୍ରାବ ବା ଗର୍ଭପାତ ପରେ ବା ଯୋନିରୁ ରକ୍ତ ଶୋଷଣ ପାଇଁ ଅନ୍ୟ ସମୟରେ ଅନ୍ତବସ୍ତ୍ର ଭିତରେ ମହିଳାମାନେ ପିନ୍ଧୁଥିବା ଏକ ଶୋଷଣକାରୀ ବସ୍ତୁ ।

ମେନ୍‌ଷ୍ଟ୍ରୁଆଲ୍ ପ୍ୟାଡ୍ ଏକ ପ୍ରକାର ନାରୀ ସ୍ୱାସ୍ଥ୍ୟବିଧି ଉତ୍ପାଦ ଓ ଏହା ଶରୀର ବାହାରେ ପିନ୍ଧାଯାଏ । ତେବେ ସମାନ ଧରଣର ଉତ୍ପାଦ ଯଥା ଟାମ୍ପୁନ ଓ ମେନ୍‌ଷ୍ଟ୍ରୁଆଲ୍ କପ୍ ଆଦି ଯୋନି ଭିତରେ ପିନ୍ଧାଯାଇଥାଏ । ଋତୁସ୍ରାବର ଆବୃତି ଉପରେ ଜଣେ ନାରୀର ପ୍ୟାଡ୍ ବ୍ୟବହାରର ଆବୃତି ମଧ୍ୟ ବଦଳିଥାଏ ।

ଶୈଳୀ, ତିଆରି ହେଉଥିବା ଦେଶ ଓ ବ୍ରାଣ୍ଡ ଅନୁସାରେ ମେନ୍‌ଷ୍ଟ୍ରୁଆଲ୍ ପ୍ୟାଡ୍‌ଗୁଡ଼ିକ ବିଭିନ୍ନ ଧରଣର ପଦାର୍ଥରୁ ତିଆରି । କୋଟେକ୍ସ, ଅଲୱେଜ, ଇକୁଏଟ ଓ ଷ୍ଟେଫ୍ରି ଆଦି କେତେକ ଆମେରିକୀୟ ବ୍ରାଣ୍ଡ । ଲିଲ-ଲେଟ୍ସ କେତେକ ଇଂରାଜୀଭାଷୀ ଦେଶରେ ମିଳିଥାଏ ।

ଏହି ପ୍ୟାଡ୍‌ଗୁଡ଼ିକୁ ପରିସ୍ରାଜନିତ ଅସମୟିତା ରୋଗୀମାନେ ପିନ୍ଧୁଥିବା ଅସମୟିତା ପ୍ୟାଡ୍ ବୋଲି ଭାବି ଦ୍ୱନ୍ଦରେ ପଡ଼ିବା ଅନୁଚିତ । ମେନ୍‌ଷ୍ଟ୍ରୁଆଲ୍ ପ୍ୟାଡ୍‌ଗୁଡ଼ିକ କେବେ କେବେ ଏହି କାରଣ ପାଇଁ ମଧ୍ୟ ପିନ୍ଧାଯାଇଥାଏ ।

## ଇତିହାସ 
ଋତୁସ୍ରାବ ସମୟରେ ମହିଳାମାନେ ସାନିଟାରି ନ୍ୟାପ୍‌କିନ୍‌ ବ୍ୟବହାର କରିବାର ଚିନ୍ତାଧାରା ପ୍ରଥମେ ଦଶମ ଶତାବ୍ଦୀରେ ଅାସିଲା। ପ୍ରଥମେ ମହିଳାମାନେ ଶରୀରରୁ ଋତୁସ୍ରାବ ସମୟରେ ନିଗର୍ତ ହେଉଥିବା ରକ୍ତକୁ ରୋକିବା ପାଇଁ କପଡ଼ା ବ୍ୟବହାର କରୁଥିଲେ ବେନ୍‌ ଫ୍ରାଙ୍କ୍‌ଲିନ୍‌ ଇନ୍‌ଭେନସନ୍‌ ପ୍ରଥେମ କ୍ଷତାକ୍ତ େସୖନିକମାନଙ୍କ ରକ୍ତ ରୋକିବା ପାଇଁ ଫୋପାଡ଼ିବା ଉପେଯାଗୀ ପ୍ୟାଡ ବାହାରକଲେ। ପରବର୍ତ୍ତୀ ମୁହୁର୍ତ୍ତରେ ମହିଳାମାନଙ୍କ କ୍ଷେତ୍ରରେ ଏହା ଉପେଯାଗ ହୋଇପାରିଲା।

## ସାଧାରଣ 
ରକ୍ତପାତ ସମ୍ୟୟେର ମହିଳାମାନଙ୍କ ପାଇଁ ସାନିଟାରି ନ୍ୟାପକିନ ନିହାତି ଦରକାରୀ ହୋଇଥାଏ । ଯଦି ହଠାତ କାହା ପାଖରେ ସାନିଟାରି ନ୍ୟାପକିନ ତତ୍‌କ୍ଷଣାତ ଉପଲବ୍ଧ ହେଉନାହିଁ, ସେମାନେ ଟଏଲେଟ୍‌ ପେପର୍‌ ମଧ୍ୟ ବ୍ୟବହାର କରିଥାନ୍ତି । ଏହାର ଭିନ୍ନ ବ୍ରାଣ୍ଡ୍‌ ରହିଛି ଜେପରି କାେଟେକ୍ସ, ଅଲୱେଜ, ଷ୍ଟେଫ୍ରି ଇତ୍ୟାଦି।
*ମେନ୍ସୁରାଲ୍ ପ୍ୟାଡ୍ର ପ୍ରକାର: ଏହିମେନ୍ସୁରାଲ୍ ପ୍ୟାଡ୍ ବିଭିନ୍ନ ପ୍ରକାରର ରହିଛି। ଏହାକୁ ଥରେ ବ୍ୟବହାର କରିବା ପାରେ ଫୋପଡ଼ା ଯାଇଥାଏ। ସଗୁଡ଼ିକ ହଲା।
*ପ୍ୟାଣ୍ଟି ଲାଇନର୍: ସାଧାରଣ ରକ୍ତସ୍ରାବ ରୋକିବାପାଇଁ ଏହି ଧରଣରମେନ୍ସୁରାଲ୍ ପ୍ୟାଡ୍ ବ୍ୟବହାର କରାଯାଇଥାଏ। 
*ଅଲଟ୍ରା ଥିନ୍: ଅନ୍ୟ ସମସ୍ତମେନ୍ସୁରାଲ୍ ପ୍ୟାଡ୍ ଅାେପକ୍ଷା ଏହା ଅାରାମ ଦାୟକ। ଏହା ସବର୍ବହୁଳ ବ୍ୟବହୃତ ସାନିଟାରି ନାପ୍କିନ୍।
*ରେଗୁଲାର: ଏହା ହଉଛି ମଧ୍ୟମ ଧରଣର ସାନିଟାରି ନାପ୍କିନ୍।
*ମ୍ୟାକ୍ସି/ସୁପର: ଯଉଁ ମହିଳାମାନଙ୍କର ଖୁବ୍ ଅଧିକ ପରିମାଣେର ରକ୍ତସ୍ରାବ ହଉଥାଏ ସେମାନେ ଏଏହିପରି ସାନିଟାରି ନାପ୍କିନ୍ ବ୍ୟବହାର କରିଥାନ୍ତି।
*ଓଭର ନାଇଟ: ଏହି ଧରଣର ନାପ୍କିନ୍ ଖୁବ୍ ବଡ଼ େହାଇଥାଏ। ରାତ୍ର ସମୟେର ବ୍ୟବହାର ପାଇଁ ଏହା ଉତ୍ତମ େହାଇଥାଏ।
*ମାଟର୍ନିଟି: ଏହି ସାନିଟାରି ନାପ୍କିନ୍ ମ୍ୟାକ୍ସି/ସୁପରଠାରୁ ଠିେକ ବଡ଼ େହାଇଥାଏ। ଏହା ୟୁରିନ୍କୁ ବି ଅାୟତ୍ତ କରିପାେର।
*କପଡ଼ା ମେନ୍‌ଷ୍ଟ୍ରୁଆଲ୍ ପ୍ୟାଡ୍: କେତେକ ମହିଳା ଧୋଇ ହୋଇ ପାରୁଥିବା କପଡ଼ା ମେନ୍‌ଷ୍ଟ୍ରୁଆଲ୍ ପ୍ୟାଡ୍ ବ୍ୟବହାର କରିଥାନ୍ତି। ଏହି ଧରଣର ନାପ୍କିନ୍କୁ ଠିକରେ ରହିବା ପାଇଁ କଡ଼ରେ ଓ୍ବିଙ୍ଗ୍ସ କରାଯାଇଥାଏ। ୟାକୁ କେହି କେହି ‘ମାମା କ୍ଲଥ୍’ ବୋଲି ବି କହିଥାନ୍ତି।

## ବ୍ୟବହାର 
ଏହାକୁ ଶିଶୁମାନଙ୍କ ଡାଇପର୍‌ ପରି ବ୍ୟବହାର କରାଯାଏ । ଏହା ଅଧିକାଂଶ ମହିଳାଙ୍କ ବ୍ୟାଗ୍‌ ବା ପର୍ସରେ ରହିଥାଏ । ବ୍ୟବହାର ପରେ ସଚେତନ ମହିଳାମାନେ ଏହାକୁ କାଗଜରେ ଗୁଡ଼ାଇ ଫୋପାଡ଼ି ଥାଅାନ୍ ତି। ଉନ୍ନତ ଦେଶମାନଙ୍କରେ ସବର୍ସାଧାରଣ ଶୌଚାଳୟରେ ମଧ୍ୟ ମେନ୍‌ଷ୍ଟ୍ରୁଆଲ୍‌ ପ୍ୟାଡ୍‌ ଉପଲବ୍ଧ ହୋଇଥାଏ । ଏବେ ଭାରତରେ ମଧ୍ୟ ସାନିଟାରି ନ୍ୟାପ୍‌କିନ୍୍‌କୁ ନେଇ ସଚେତନତା ବୃଦ୍ଧି ପାଉଛି ।

## ଆଧାର
ଶ୍ରେଣୀ:ଚଳଣି
ମାସିକ ଧର୍ମଜନିତ ଛୁଟି

ରୁତୁଶ୍ରାବ ଜନିତ ଛୁଟି ଏକ  ଏମିତି ଛୁଟି ଯେଉଁଠି ମହିଳାମାନଙ୍କର ଏକ ପ୍ରକାର ନିଜର ପସନ୍ଦ ବା ଇଚ୍ଛାଧୀନ ଛୁଟି  ଭାବେ ଗ୍ରହଣ କରାଯିବ। ଜଣେ ମହିଳା ଏଥିପାଇଁ ଛୁଟି ନେଇ ପାରିବ ଯଦି ସେ କାମ କରିବା ପାଇଁ ଅସମର୍ଥ େହାଇଥିବ। ଏଥିପାଇଁ ମହିଳାଙ୍କ ପାଖରେ ଦୁଇଟି ଉପାୟ ଅଛି ସେ ଚାହିଁଲେ ଦରମା ନେଇକି ଛୁଟି ନେଇପାରିବ ନଚେତ ବିନା ଦରମାରେ  ଛୁଟିରେ ରହି ପାରିବ  । ରୁତୁଶ୍ରାବ ଜନିତ ଛୁଟିଟି ଅତ୍ୟନ୍ତ ଜରୁରୀ ମହିଳା ମାନଙ୍କ ପାଇଁ କାରଣ ଜଣେ ମହିଳାଙ୍କ ଦକ୍ଷତା କିମ୍ବା  ପ୍ରତିକୂଳା ବା  ବିଭେଦମୂଳକ ବିଚାର କରିବା ପାଇଁ  ଏହା ଜରୁରୀ ଅଟେ । 

## ଇତିହାସ
ଭାରତର ଦକ୍ଷିଣ ଭାରତର କେରଳଠାରେ ରହୁଥିବା ଏକ ସ୍କୁଲ / ବିଦ୍ୟାଳୟ ଛାତ୍ରୀଙ୍କୁ ପ୍ରଥମେ **୧୯୧୨**ରେ ରୁତୁଶ୍ରାବ ଜନିତ ଛୁଟି ପାଇଁ ମଂଜୁରି ଦିଆଯାଇଥିଲା । ରୁତୁଶ୍ରାବ ଜନିତ ଛୁଟିର ଧାରଣା ପ୍ରଥମେ  **୨୦ ତମ** ଶତାବ୍ଧିରେ ଜାପାନ ଶ୍ରମିକ ମାନକରେ ଆରମ୍ଭ ହେଇଥିଲା । **୧୯୪୭ ମସିହାରେ**  ମହିଳା କମ'ଚାରୀମାନଙ୍କ ପାଇଁ ସର୍ବପ୍ରଥମେ ଜାପାନୀ ଶ୍ରମିକ ସଂଘ ପକ୍ଷରୁ  ଏ ଛୁଟି ପାଇଁ ଆବେଦନ କରାଯାଇଥିଲା , ମାସିକ ଧର୍ମ ସମୟରେ ମହିଳା ଶ୍ରମିକକମ'କମ'ଚାରୀମାନେ ଛୁଟିରେ ରହିବା ପାଇଁ ବାଧ୍ୟ କରିଥିଲା ଜାପାନୀ ଶ୍ରମିକ ସଂଘ ।  ଏହା ଏକ ପ୍ରକାରର ଅତ୍ୟାଧୁନିକ  ବିଧାନ ।  ଏବେ ଏହା ଅନେକ ଦେଶରେ ଖୋଜିଲେ ମିଳିବ । ଏହାର ବିକଲ୍ପ ବାହାର କରିବା ପାଇଁ ତର୍କ ଦୁଇଟି ବିଷୟରେ ଚାଲିଲା କି ଏହା ଏକ ଡାକ୍ତରୀ ସମସ୍ୟା ନା କେବଳ ପକ୍ଷପାତ ସମସ୍ୟା । 

## ଆଇନ ଅନୁଯାୟି ସଂଘବଦ୍ଧ ବା ମିଳିତ 
ମାସିକ ଧର୍ମକୁ ନାଇକ୍ ମଧ୍ୟ  **କୋଡ ଅଫ୍ କଣ୍ଡକ୍ଟ**ରେ ୨୦୦୭ରେ  ଅନ୍ତର୍ଭୁକ୍ତ କଲେ ।  ନାଇକ ବ୍ୟାପାର ଭାଗିଦାରୀମାନଙ୍କୁୁ ବୁଝାସୁଝା କରିବା ସହିତ ଏହାକୁ ମାନିବା ପାଇଁ ଅନୁରୋଧ ମଧ୍ୟ କରିଛି । **ଅଷ୍ଟ୍ରେଲିୟନ ମେନ୍ୟୁଫେକଚରିଂ ଶ୍ର୍ରମିକ  ୟୁନିୟନ ଟୋୟୋଟୋ**ଠାରେ  ମହିଳା କର୍ମଚାରୀ ମାନଙ୍କ ମାସିକ ଧର୍ମ ଛୁଟ୍ଟିର ଏକ ଅଭିଯାନ ଆରମ୍ଭ କରିଥିଲା । ସଂଘ ଏଥିପାଇଁ  ଗୋଟେ ମାସରେ ଜଣେ ମହିଳାଙ୍କ ମାସିକ ଧର୍ମକୁ ୧୨ ଦିନର ଜୋରିମାନା ଦେବା ପାଇଁ କହିଥିଲେ ।

## ଆଇନ
ମାସିକ ଧର୍ମ ଜନିତ  ନୀତି  ଏସିଆନ୍ ରାଷ୍ଟ୍ରରେ ବନ୍ଦ ହେଇଗଲାଣି  । ଯଦିଓ ସେଠାରେ ଥିବା ଅନ୍ୟାନ୍ୟ ଅନୁଷ୍ଠାନ ମାନଙ୍କରେ କୌଣସି ରାଷ୍ଟ୍ରିୟ କାନୁନ ନାହିଁ ତେବେ ସେମାନେ ଏହି ନିୟମକୁ ଲାଗୁ  କରିପାରିବେ । ଇଣ୍ଡୋନେସିଆରେ ଲେବର ଆକ୍ଟ ୧୯୪୮ ଅନୁସାରେ ମହିଳା ମାନଙ୍କୁ ଅଧୀକାର ଦିଆଯାଇଛି ଯେ ସେମାନେ ମାସିକ ଧର୍ମ ସମୟରେ ୨ ଦିନ ଛୁଟିରେ ରହିପାରିବେ । **ଅନୁଛେଦ  ୬୮**  ଅନୁସାରେ ଜାପାନଠାରେ ନିୟମ  ରହିଛି କି ଯେତେବେଳେ ମହିଳା ମାନଙ୍କ ମାସିକ ଧର୍ମ ସମୟରେ କାମ କରିବା ବିଶେଷ ରୂପରେ କଠିନ େହଇଯିବ  ଛୁଟିର ଅନୁରୋଧ କରିବ ତେବେ କୌଣସି ଅନୁଷ୍ଠାନ ଏମିତି ନିଯୁକ୍ତି ଦେବ ନାହିଁ । କିନ୍ତୁୁ  ଜାପାନର କାନୁନ  କହୁଛି କି ବିଶେଷ ରୂପରେ  ଯଦି ମହିଳା ମାନଙ୍କୁ  ଏହା ଅତ୍ୟନ୍ତ କାଠିକର ହେବ ତାଙ୍କର ମାସିକ ଧର୍ମ ସମୟରେ ତେବେ ସେମାନଙ୍କୁ ଏହି ସମୟରେ ଛୁଟି ନେବା ପାଇଁ ଅନୁମତି ଦିଆଯିବ । ଏଥିପାଇଁ କମ୍ପାନି ମାସିକ ବେତନ ସମୟରେ ଛୁଟି ନେଇଥିବା ମହିଳା ମାନଙ୍କୁ ବାଦ୍‌ ଦେଲେ ବେତନ କେବେଳ ଛୁଟି ନେଇନଥିବା ମହିଳାଙ୍କୁ ହିଁ ପ୍ରଦାନ କରିବ । 
ଦକ୍ଷିଣ କୋରିଆରେ  କେବଳ ଶ୍ରମ ମାନକ ୭୧ ଅନୁଯାୟି ମାସିକ ଧର୍ମ ଛୁଟ୍ଟିର ଅଧୀକାର ମହିଳା  କର୍ମଚାରୀ ମାନଙ୍କ ପାଇଁ ନାହିଁ ।  କିନ୍ତୁ ଯଦି ମାସିକ ଧର୍ମ ଛଟି ମହିଳାମାନେ ନିଅନ୍ତି ନାହିଁ ତେବେ ସେମାନେ ଅତିରିକ୍ତ ବେତନ ପାଇଁ ଶୁନିଶ୍ଚିତ କରିପାରିବେ । 
ତାଇବାନଠାରେ ଲିଙ୍ଗ ସମାନତା ଆକ୍ଟ କହୁୂଚି ଯେ ଜଣେ ମହିଳା ମାସିକ ଧର୍ମ ସମୟରେ  ବର୍ଷକୁ ( ମେନସୁରେସନାଲ ଲିଭ୍ )  ନେଇପାରିବେ ।  ଯାହାକି ମାସକ ୩୦ ଦିନ ଭିତରେ ଗଣନା କରାଯିବ ନାର୍ହି ବରଂ କମନ ସିକ୍ ଲିଭ୍  ଦିଆଯିବ । ଜଣେ ମହିଳା ୩୦ ଦିନ ବଦଳରେ ୩୩ ଦିନ ଛୁଟି  ମିଳିବ ହେଲଥ ରିଲେଷଟଡ ଲିଭ ଅନୁସାରେ ପ୍ରତି ବର୍ଷକୁ ।  ୩ ଦିନ ଅଧୀକ  ଛୁଟି ପାଈଁ ମହିଳା ମାନଙ୍କୁ କୌଣସି  ପଇସା ଦିଆଯିବ  ନାର୍ହି ।

## ଆଧାର
ଶ୍ରେଣୀ:ଚଳଣି
ଖୁସି ଯୋଜନା

ଖୁସି ଯୋଜନା ହେଉଛି ଓଡ଼ିଶା ସରକାରଙ୍କଦ୍ୱାରା  ପରିଚାଳିତ ମହିଳାଙ୍କ ସ୍ୱାସ୍ଥ୍ୟ ଏବଂ ପରିଚ୍ଛନ ବିଷୟ ଉପରେ ଏକ ପୋଗ୍ରାମ୍‌ । ଏହାର ମୂଳ ଲକ୍ଷ୍ୟ ହେଲା କିଶୋରୀମାନଙ୍କୁ ମାଗଣାରେ ସାନିଟାରି ନାପକିନ୍‌ସ ଯୋଗାଇଦେବା। ଏହି ଯୋଜନାଟି ଫେବୃଆରି ୨୬ ତାରିଖ,୨୦୧୮ରେ  ଓଡ଼ିଶାର ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉନ୍ମୋଚିତ ହୋଇଥିଲା। ଓଡ଼ିଶା ସରକାର ଏହି ଯୋଜନା ବାବଦରେ ୭୦ କୋଟି ଟଙ୍କା ବ୍ୟୟ କରିବେ। 

## ଯୋଜନା ବାବଦରେ 
ଏହି ଯୋଜନାଦ୍ୱାରା ୧୭ ଲକ୍ଷ ଛାତ୍ରୀ ଉପକୃତ ହୋଇଛନ୍ତି। ଏହି ଯୋଜନାଦ୍ୱାରା ସରକାରୀ ଏବଂ ସରକାରୀ ଅନୁଦାନ ପ୍ରାପ୍ତ ବିଦ୍ୟାଳୟରେ ଷଷ୍ଠ ଶ୍ରେଣୀରୁ ଦ୍ୱାଦଶ ଶ୍ରେଣୀରେ ପଢୁଥିବା ଛାତ୍ରୀମାନଙ୍କୁ  ମାଗଣାରେ ସାନିଟାରୀ ପ୍ୟାଡ୍‌ ଯୋଗାଇ ଦିଆଯିବ। ପିରିଅଡ୍‌ସ ସମୟରେ ଝିଅମାନେ ସାଧାରଣତଃ ସ୍କୁଲ୍‌ ଯାଇନଥାନ୍ତି। ନିଜେ ମଧ୍ୟ ପରିଚ୍ଛନ ରହିନଥାନ୍ତି। ସରକାରଙ୍କ ଏହି ପଦକ୍ଷେପଦ୍ୱାରା ସେମାନେ କିପରି ହାଇଜେନିକ ରହିବେ,କିପରି ପରିଷ୍କାର ରହିବେ ସେହି ବିଷୟରେ ଧ୍ୟାନ ଦିଆଯାଇଛି। ମୁଖ୍ୟମନ୍ତ୍ରୀ  ଶ୍ରୀ ନବୀନ ପଟ୍ଟନାୟକ କହିଥିଲେ ଏହି ଯୋଜନା ମାଧ୍ୟମରେ କିଶୋରୀମାନଙ୍କ ମଧ୍ୟରେ  ସ୍ୱାସ୍ଥ୍ୟ ଓ ସ୍ୱଚ୍ଛତା ବୃଦ୍ଧି ହେବ ଏବଂ ମହିଳା ସଶକ୍ତୀକରଣ ଅଗ୍ରସର ହେବ। ସ୍ୱାସ୍ଥ୍ୟ ମନ୍ତ୍ରୀ ପ୍ରତାପ ଜେନା କହିଥିଲେ ଗ୍ରାମାଞ୍ଚାଳରେ ଆଶାକର୍ମୀଙ୍କ ସହାୟତାରେ ରିହାତି ଦରରେ ମହିଳାମାନଙ୍କୁ ମାଗଣାରେ ସାନିଟାରି ପ୍ୟାଡ୍‌ ଯୋଗାଇ ଦିଆଯିବ। ଏହି ଯୋଜନାଟି ସ୍ୱାସ୍ଥ୍ୟ    ଓ ପରିବାର କଲ୍ୟାଣ ମନ୍ତ୍ରାଳୟଦ୍ୱାରା କାର୍ଯ୍ୟନ୍ୱିତ ହୋଇଛି। ଏହି ଯୋଜନା ବ୍ୟତୀତ ସରକାର ମହିଳାମାନଙ୍କ ପାଇଁ ମିଶନ ଶକ୍ତି ଓ ମମତା ନାମରେ ଦୁଇଟି ଯୋଜନା ପ୍ରଣୟନ କରିଛନ୍ତି। 

## ଆଧାର 
ଶ୍ରେଣୀ:ଓଡ଼ିଶା ରାଜନୀତି
ଶ୍ରେଣୀ:ଓଡ଼ିଶା ସରକାରଙ୍କଦ୍ୱାରା ପ୍ରଚଳିତ ଯୋଜନା
ଅନୁର୍ବରତା

ମୂଳରୁପେର ସନ୍ତାନ ଉତ୍ପତି ଅକ୍ଷମତାକୁ ଅନୁବ୍ରରତା କୁହାଯାଏ । ଏହାକୁ ବନ୍ଧ୍ୟାପଣ କିମ୍ବା ନପୁଂସକତା ମଧ୍ୟ କୁହାଯାଏ । ପତିପତ୍ନୀଙ୍କ ସମ୍ଭୋଗ ପ୍ରୟାସ ପରେ ମଧ୍ୟ ଯଦି ସନ୍ତାନ ସୁଖ ପ୍ରାପ୍ତ ହେବାରେ ଅସୁବିଧା ଉପୁଜୁଛି ତେବେ ଏହାକୁ ଅନୁବ୍ରରତା କିମ୍ବା ବନ୍ଧ୍ୟା ଦୋଷ କୁହାଯାଏ । ପ୍ରାୟ ସବୁେକ୍ଷତ୍ରେର ଏହି ଅନୁବ୍ରରତାର କାରଣ ନାରୀଙ୍କୁ ଦିଆଯାଇଥାଏ ମାତ୍ର ଏହା ସମ୍ପୁଣ୍ଣ ରୂପେ ଭୁଲ ଧାରଣା ଅଟେ । ଏକ-ତୃତୀୟାଂଶ ନାରୀ ଏବଂ ପୁରୁଷଙ୍କ ମଧ୍ୟରେ ଏଭଳି ଅସୁବିଧା ଦେଖାଯାଏ ଅନ୍ୟ ଏକ-ତୃତୀୟାଂଶ ଉଭୟ ନାରୀ ଏବଂ ପୁରୁଷଙ୍କ ମିଳିତ ପ୍ରକ୍ରିୟୋର ଘଟିଥାଏ ।

ପୁରୁଷଙ୍କ ମଧ୍ୟେର ଅନୁବ୍ରରତାର କାରଣ :

ପୁରୁଷଙ୍କ ମଧ୍ୟରେ ବହୁତ କମ୍‌ ଶୁକ୍ରାଣୁ ଏବଂ ସମ୍ପୁଣ୍ଣ ରୂପେ ଶୁକ୍ରାଣୁର ଅଭିବୃଦ୍ଧି ନେହବା ସମସ୍ୟା ଅନୁବ୍ରରତାର କାରଣକୁ ସଚାଇଥାଏ । ନାରୀର ଅଣ୍ଡୋକାଷକୁ ଯାଇ ତାହାକୁ ଉର୍ବର କରିବାରେ ଶୁକ୍ରାଣୁର ଅକ୍ଷମତା, ଶୁକ୍ରାଣୁର ଅସାମାନ୍ୟ ଆକୃତି ଯୋଗୁଁ ଆଗକୁ ବଢିବାରେ ଅସୁବିଧା ଉପୁଜେ । 

ଜନ୍ମଗତ ସମସ୍ୟା : ବିଭିନ୍ନ ସମୟେର ଜନ୍ମଗତ କାରଣକୁ େନଇ ପୁରୁଷଙ୍କ ମଧ୍ୟେର ପ୍ରଜନନ କ୍ଷମତା ହ୍ରାସ ପାଏ ବା ଶୁକ୍ରାଣୁରେ କ୍ଷତ ଲାଗିଥିେଲ ଏଭଳି ସମସ୍ୟା ଉପୁେଜ । 

ଚିକିତ୍ସା :

୩୦ରୁ କମ୍‌ ବୟସ୍କ ସୁସ୍ଥ ମହିଳାଙ୍କୁ ଡରିବାର କୌଣସି କାରଣ ନାହିଁ  କିନ୍ତୁ ୩୦ରୁ ଉଦ୍ଧ ବୟସ୍କ ମହିଳାଙ୍କୁ ଏହାର ଚିକିତ୍ସା କରିବା ଅତ୍ୟନ୍ତ ଜରୁରୀ ଅଟେ । ଏହି ବୟସରେ ଉପନୀତ ହେଲା ପରେ ୬ ମାସ ପର୍ଯ୍ୟନ୍ତ ପ୍ରୟାସ କରିବା ପରେ ମଧ୍ୟ ଯଦି ସନ୍ତାନ ଗର୍ଭରେ  ରହୁନାହିଁ ତେବ ଚିକିତ୍ସା କରିବା ନିହାତୀ ଜରୁରୀ ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନ୍ତରଙ୍ଗ ସମ୍ପର୍କ

**ଅନ୍ତରଙ୍ଗ ସମ୍ପର୍କ** ହେଉଛି ବ୍ୟକ୍ତିମାନଙ୍କ ଭିତରର ସମ୍ପର୍କ ଯେଉଁଥିରେ ଭୌତିକ ତଥା ଆବେଗପ୍ରବଣ ଘନିଷ୍ଠତା ଥାାଏ । ଭୌତିକ ଘନିଷ୍ଠତାରେ ବନ୍ଧୁତା, ପ୍ରେମ ସମ୍ପର୍କ କିମ୍ବା ଯୌନ ସମ୍ପର୍କ ଚରିତ୍ର ବର୍ଣ୍ଣନା ରହିଛି । ତେବେ ଅନ୍ତରଙ୍ଗ ସମ୍ପର୍କ ଶବ୍ଦ ସାଧାରଣତଃ ଯୌନ ସମ୍ପର୍କକୁ ସୂଚିତ କରିଥାଏ। 

## ଘନିଷ୍ଠତା 
ମଣିଷଙ୍କର ସାଧାରଣ ଇଚ୍ଛାଥାଏ କାହାର ହେବା ପାଇଁ, ଭଲ ପାଇବା ପାଇଁ । ଏ ସମ୍ପର୍କ ସମ୍ପୃକ୍ତ କରିଥାଏ ଜଣେ ବା ଅଧିକ ଲୋକଙ୍କ ସହ ଭଲ ପାଇବା, ପ୍ରେମ ସମ୍ପର୍କ, ଯୌନ ଅାକର୍ଷଣ, ଯୌନ ସମ୍ପର୍କ, ଅାବେଗ ପ୍ରବଣତା ତଥା ବ୍ୟକ୍ତିଗତ ସମର୍ଥନ ।ମଣିଷ ଜୀବନରେ ପ୍ରକୃତ ଘନିଷ୍ଠତା ସଂଳାପ, ସ୍ୱଚ୍ଛତା, ପାର୍ଥିବ ତଥା ପର¸ରତାରେ ଥାଏ । ହେଲେ ତାହା ବେଳେବେଳେ ବଦଳିଯାଏ । ଏହାକୁ ଘନିଷ୍ଠ ଏବଂ ସୁଦୃଢ଼ କରିବା ପାଇଁ ଅାବେଗପ୍ରବଣତା ଓ ବ୍ୟକ୍ତଗତ ସମର୍ଥନ ନିହାତି ଅାବଶ୍ୟକ । ଯୁବପିଢ଼ିଙ୍କ ପାଖରୁ ଅନ୍ତରଙ୍ଗ ସମ୍ପର୍କର ମାନସିକ ଫଳାଫଳ ଅଧିକ ଦେଖିବାକୁ ମିଳୁଛି । ସେମାନଙ୍କୁ ଅନ୍ତରଙ୍ଗ ସମ୍ପର୍କ ଗଠନ କରିବା କିମ୍ବା ବଜାୟ ରଖିବାକୁ କଷ୍ଟ ହେଉଥିବା ଜଣାପଡିଛି । ଯୁବପିଡ଼ିଙ୍କର ନିଜ ଅଂଶୀଦାରଠାରୁ ସୀମାବନ୍ଧ ଅନୁଭବଦ୍ୱାରା ନିଜ ଭିତରେ ପ୍ରତିକୂଳ ବ୍ୟାଘାତ ସମ୍ପର୍କ ହେବ ଭୟ ସୃଷ୍ଟି ହେଉଛି । ଅଧ୍ୟୟନରୁ ଜଣା ପଡ଼ିଛି ଯେ ଅନ୍ତରଙ୍ଗ ସମ୍ପର୍କରେ ଭୟ ମାନସିକ ଓ ଦୈହିକ ଅାରାମର ମାନସିକ ଅଶାନ୍ତି ଦେଇଥାଏ କିନ୍ତୁ ଏହାଦ୍ୱାରା ସେମାନେ ଏକା ତଥା ଉଦ୍‍ବେଗ ପ୍ରବଣ ହେଇଥାନ୍ତି ଯାହା ଏକ ଭଲ ଗୁଣ ।. 

## ପ୍ରକାର 
ବୁଦ୍ଧିଜୀବୀମାନେ ଅନ୍ତରଙ୍ଗ ବା ଘନିଷ୍ଠତା ଚାରି ପ୍ରକାର ଥିବା କହିଛନ୍ତି । ତାହା ହେଲେ ଭୌତିକ, ଭାବପ୍ରବଣ, ବୋଧଶକ୍ତି ଓ ଅନୁଭୂତି ସଂପୃକ୍ତ । ଭୌତିକ ଘନିଷ୍ଠତା ଯୌନ ସମ୍ପର୍କକୁ ସୂଚିତ କରୁଛି । ଭାବପ୍ରବଣ ଘନିଷ୍ଠତା ସମ୍ପର୍କରେ ଥିବା ବିଶ୍ୱାସ ସ ବ୍ୟକ୍ତିଗତ ବନ୍ଧନରୁ ସୃଷ୍ଟି ହୋଇଥାଏ । ବୋଧଶକ୍ତି ସଂକ୍ରାନ୍ତ ଘନିଷ୍ଠତା ସେତେସେଳେ ହେଇଥାଏ ଯେତେବେଳେ ସେମାନେ ଉଭୟଙ୍କ ଭିତରେ ଥିବା ସମାନତାକୁ ଉପଭୋଗ କରିଥାନ୍ତି । ଶେଷରେ ଅନୁଭୂତି ଘନିଷ୍ଠତା ସମ୍ପର୍କରେ ଦୁଇ ବ୍ୟକ୍ତିଙ୍କ ମଧ୍ୟରେ ପାର¸ରିକ ବନ୍ଧୁତା ରଖି ସମସ୍ତ କାର୍ଯ୍ୟରେ ସହଯୋଗ କରିଥାନ୍ତି । 

## ଭୌତିକ ତଥା ଭାବପ୍ରବଣତା 
ଯୌନ ତଥା ଅାବେଗପ୍ରବଣତାର ଅନ୍ତରଙ୍ଗ ସମ୍ପର୍କ ପାଇଁ ପ୍ରେମ ହେଉଛି ଏକ ବିଶେଷ ଗୁଣ । ପ୍ରେମର ତିନୋଟି ପ୍ରକାର ଅଛି । କାମାସକ୍ତ ପ୍ରେମ ଯାହା ଯୌନ ସମ୍ପର୍କକୁ ବୁଝାଇଥାଏ । ସାଥୀଙ୍କ ପ୍ରେମ ବା ପାର¸ରିକ ସମ୍ବନ୍ଧ ଯାହା ଉଭୟଙ୍କ ପାଇଁ ପାର¸ରିକ ସମ୍ପର୍କ, ପାରସ୍ପରିକ ସାବଧାନତା, ବନ୍ଧନ, ସ୍ୱଳ୍ପ ଅାସକ୍ତ ଭାବ ଥାଏ । ଶେଷରେ ଉତ୍ସର୍ଗୀକୃତ ପ୍ରେମ ଯାହା ଭଗବାନକୁ ଉତ୍ସର୍ଗ କରିଥାଏ । ଏମାନଙ୍କ ପାଇଁ ମଣିଷ ସେବା ହିଁ ଅସଲ ପ୍ରେମ ।

## ପ୍ରୟୋଗିକ ଗବେଷଣା 
୧୮୯୮ ମସିହାରେ ମୁନ୍ରୋ ସାତରୁ ଷୋହଳ ବର୍ଷ ବୟସର ୨୩୩୬ ପିଲାଙ୍କୁ ନେଇ ଏକ ଗବେଷଣା କରିଥିଲେ । ପିଲାମାନଙ୍କୁ ପଚରାଯିବାରୁ ସେମାନେ କହିଥିଲେ ଯେ ସେମାନଙ୍କୁ ତାଙ୍କ ବୟସର, ସମାନ ଉଚ୍ଚତାର, ସମାନ ଲିଙ୍ଗର ତଥା କୌଣସି ଝଗଡ଼ାରେ ସମ୍ପୃକ୍ତ ନ ରହୁଥିବା ଏବଂ ମଣିଷ ତଥା ପଶୁଙ୍କୁ ଭଲ ପାଉଥିବା ସାଙ୍ଗଟିଏ ପାଇବା ପାଇଁ ପସନ୍ଦ କରନ୍ତି ।  ମୁନ୍ରୋଙ୍କ ଏହି ଗବେଷଣା ସମ୍ପର୍କ ବିଜ୍ଞାନରେ ସୃଷ୍ଟି ହୋଇଥିବା ଅନୁମାନ କରାଯାଇଛି । 

ଏବେ ଅନ୍ତରଙ୍ଗ ସମ୍ପର୍କ ଉପରେ ହେଉଥିବା ଗବେଷଣା ବିଭିନ୍ନ ଗୋଷ୍ଠୀ, ବର୍ଗ, ଶ୍ରେଣୀର ଲୋକମାନଙ୍କୁ ନେଇ କରାଯାଉଛି । ଏଥିରେ ପରିବାର, ସାଙ୍ଗସାଥୀ, ପ୍ରେମ ସମ୍ପର୍କ ଇତ୍ୟାଦି ବିଭିନ୍ନ ବିଷୟରେ ଅାଲୋଚନା କରାଯାଉଛି । ଗବେଷଣାରୁ ଜଣାପଡ଼ିଛି ଯେ ବିବାହିତ ଦମ୍ପତିଙ୍କ ମଧ୍ୟରେ ସମ୍ପର୍କରେ ଭେଦ ଦେଖିବାକୁ ମିଳୁଛି ।

## ପୂରାତନ ଦାର୍ଶନିକ 
ଅନ୍ତରଙ୍ଗ ସମ୍ପର୍କ ବିଷୟରେ ୨,୩୦୦ ବର୍ଷ ପୂର୍ବେ ଅାରିଷ୍ଟୋଟାଲ୍‍ କହିଥିଲେ, ଜଣେ ବ୍ୟକ୍ତି ଅନ୍ୟ ଜଣଙ୍କର ସେତେବେଳେ ହେଇଥାଏ ଯେତେବେଳେ ସେ ନିଜେ ବନ୍ଧୁତାପୂର୍ଣ୍ଣ ହେଇଥାଏ ତଥା ଅନ୍ୟ ଜଣ ମଧ୍ୟ ତା ପ୍ରତି ବନ୍ଧୁତାପୂର୍ଣ୍ଣ ହୋଇଥାଏ । ସେ ଅାହୁରି କହିଥିଲେ ଯେ ପରସ୍ପରଙ୍କ ପ୍ରତି ଭଲ ପାଇବା ତଥା ନିଜର ଭଲ ଗୁଣ ହିଁ ଅନ୍ତରଙ୍ଗ ସମ୍ପର୍କକୁ ସୁଦୃଢ଼ କରିଥାଏ । 
## ଆଧାର 
ଶ୍ରେଣୀ:ବ୍ୟବହାରିକ ବିଜ୍ଞାନ
ଦେବାଶିଷ ପାତ୍ର

**ଦେବାଶିଷ ପାତ୍ର** ଜଣେ ଓଡ଼ିଆ କଥାଚିତ୍ର, ଆଲବମ୍ ଅଭିନେତା ଏବଂ ଦୂରଦର୍ଶନ ତ‌ଥା ମଞ୍ଚ ଉପସ୍ଥାପକ ।

## ଅଭିନୟ ଜୀବନ
ଦେବାଶିଷ ପାତ୍ର ପ୍ରଥମେ ଜଣେ ଆଲବମ୍‌ର ଅଭିନେତା ଭାବରେ କାର୍ଯ୍ୟ ଆରମ୍ଭ କରିଥିଲେ । ପରେ ସେ ୨୦୧୦ ମସିହାର ଓଡ଼ିଆ କଥାଚିତ୍ର ଜଗତରେ ଜଣେ ଅଭିନେତା ଭାବରେ ପହିଲି ରଜ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ନାୟକ ଭାବରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀ ନାୟିକା ଭାବରେ ଅଭିନୟ କରିଥିଲେ ।

ସେହି ବର୍ଷ ସେ ଭୁଲ୍ ବୁଝିବନି ମତେ ଚଳଚ୍ଚିତ୍ରରେ ପ୍ରଥମଥର ପାଇଁ ନାୟକ ଭୂମିକାରେ ଅଭିନୟ କରିଥିଲେ । ଏହାପରେ ସେ ତତେ ଭଲ ପାଉଛି ବୋଲି, ଚୋରି ଚୋରି ମନ ଚୋରି ଆଦି ଚଳଚ୍ଚିତ୍ରରେ ନାୟକ ଭାବରେ ଅଭିନୟ କରିଥିଲେ ।

ଦେବାଶିଷ ତୁ ଥାଆ ମୁଁ ଯାଉଚି ରୁଷି, ଚାନ୍ଦିନୀ ଆଇ ମିସ ୟୁ, ଇଡିଅଟ୍, ଲଭ୍ ମାଷ୍ଟର, ମୋ' ଦୁନିଆ ତୁ ହିଁ ତୁ, ଦିୱାନା ଦିୱାନୀ, ମୁଁ ଏକା ତୁମର, କ୍ରାନ୍ତିଧାରା, ରଘୁପତି ରାଘବ ରାଜାରାମ, ଭଲପାଏ ତତେ ୧୦୦ରୁ ୧୦୦, ତୁ ଯେ ସେଇ, ତୁ ମୋ ଲଭ୍ ଷ୍ଟୋରୀ ଆଦି କଥାଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଦେବାଶିଷ ଓଡ଼ିଆ କଥାଚିତ୍ର ବ୍ୟତୀତ ଓଡ଼ିଆ ଦୂରଦର୍ଶନ, ମଞ୍ଚ ତ‌ଥା ପୁରସ୍କାର ଉତ୍ସବମାନଙ୍କରେ ଉପସ୍ଥାପକ ତ‌‌ଥା ଦୂରଦର୍ଶନ କାର୍ଯ୍ୟକ୍ରମରେ ବିଚାରକ ଭାବରେ କାର୍ଯ୍ୟ କରିଛନ୍ତି । ସେ ସାର୍ଥକ ଟିଭିର କାର୍ଯ୍ୟକ୍ରମ ରଜ କୁଇନ୍‌ରେ ପ୍ରଥମେ ଜଣେ ମେଣ୍ଟର ଭାବରେ ଏବଂ ପରେ ବିଚାରକ ଭାବରେ କାର୍ଯ୍ୟ କରିଥିଲେ । ଏହାସ‌ହ ହିନ୍ଦୀ ଦୂରଦର୍ଶନର କାର୍ଯ୍ୟକ୍ରମ "କୋନ୍ ବନେଗା କରୋଡ଼ପତି" ଉପରେ ଆଧାରିତ ସାର୍ଥକର କାର୍ଯ୍ୟକ୍ରମ ସୁନବୋହୂରେ ଦେବାଶିଷ ଜଣେ ଉପସ୍ଥାପକ ଏବଂ ପରିଚାଳକ ଭାବରେ କାର୍ଯ୍ୟ କରିଥିଲେ ।

ପରେ ଦେବାଶିଷ ତରଙ୍ଗ ଟିଭିର କାର୍ଯ୍ୟକ୍ରମ ତରଙ୍ଗ ପରିବାର ମହାମୁକାବିଲାର ଦୁଇଟିଯାକ ସଂସ୍କରଣରେ ଉପସ୍ଥାପକ ଭାବରେ କାର୍ଯ୍ୟ କରିଥିଲେ । ଏଥିସ‌ହ ସେ ତରଙ୍ଗ ପରିବାର ପୁରସ୍କାର ତ‌ଥା, ସାର୍ଥକ ପରିବାରର ବିଭିନ୍ନ କାର୍ଯ୍ୟକ୍ରମରେ ମଞ୍ଚ ଉପସ୍ଥାପକ ତ‌ଥା ପରିଚାଳକ ଭାବରେ କାର୍ଯ୍ୟ କରିଛନ୍ତି । ତରଙ୍ଗ ଟିଭିରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମରେ ସେ ଜିନା ସାମଲଙ୍କ ସ‌ହ ମଧ୍ୟ ଜଣେ ମେଣ୍ଟର ତ‌ଥା ଉପସ୍ଥାପକ ଭାବରେ କାର୍ଯ୍ୟ କରିଥିଲେ ।

## ଅଭିନୀତ କଥାଚିତ୍ର
## ଦୂରଦର୍ଶନ
* ସୁନାବୋହୂ (ସାର୍ଥକ ଟିଭି)- ଉପସ୍ଥାପକ
* ରଜ କୁଇନ୍ ୧/୨ (ସାର୍ଥକ ଟିଭି)- ମେଣ୍ଟର
* ତରଙ୍ଗ ପରିବାର ମହାମୁକାବିଲା ୧/୨ (ତରଙ୍ଗ ଟିଭି)- ଉପସ୍ଥାପକ
* ରଜ କୁଇନ୍ ୫ (ସାର୍ଥକ ଟିଭି)- ବିଚାରକ

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଭାରତରେ ମହିଳା ସ୍ୱାସ୍ଥ୍ୟ

## ଭାରତରେ ମହିଳା ସ୍ୱାସ୍ଥ୍ୟ
ଭୌଗଳିକ, ସାମାଜିକ, ଆର୍ଥିକ ଓ ସାଂସ୍କୃତିକ ଆଧାର ଅନୁସାରେ ଭାରତରେ ମହିଳାଙ୍କ ସ୍ୱାସ୍ଥ୍ୟକୁ ଅନେକ ସାଙ୍କେତିକ ରୂପରେ ଦେଖାଯାଇ ପାରିବ। ମହିଳାଙ୍କ ସ୍ୱାସ୍ଥ୍ୟରେ ପର୍ଯ୍ୟାପ୍ତ ପରିମାଣରେ ସଂଶୋଧନ ଆଣିବା ପାଇଁ ସ୍ୱାସ୍ଥ୍ୟ ବିଭାଗ ପକ୍ଷରୁ ବିଭିନ୍ନ ପ୍ରକାରର ଉପାୟ ଅବଳମ୍ବନ କରାଯାଇ ପାରିବ। ମହିଳାଙ୍କ ସ୍ୱାସ୍ଥ୍ୟକୁ ପୁରୁଷଙ୍କ ସ୍ୱାସ୍ଥ୍ୟ ସହିତ ତୁଳନା କରାଯିବା ଦରକାର। ସ୍ୱାସ୍ଥ୍ୟ ଜୀବନର ସବୁଠାରୁ ଗୁରୁତ୍ୱପୂର୍ଣ୍ଣ ଅଂଶବିଶେଷ ଏବଂ ଏହା ମାନବ ସଭ୍ୟତାର ଆର୍ଥିକ ବିକାଶରେ ବିଶାଳ ପରିବର୍ତ୍ତନ ଆଣିବାରେ ଅବଦାନ ଦେଇଥାଏ। ସେହି ଦୃଷ୍ଟିରୁ ମହିଳାଙ୍କ ସ୍ୱାସ୍ଥ୍ୟ ଦିଗରେ ସ୍ୱାସ୍ଥ୍ୟ ବିଭାଗ କାମ କରିବା ଦରକାର।

ବର୍ତ୍ତମାନ ପରିପେକ୍ଷୀରେ ଭାରତରେ ମହିଳାମାନେ ଏକାଧିକ ସ୍ୱାସ୍ଥ୍ୟ ସମସ୍ୟାର ସମ୍ମୁଖୀନ ହେଉଥିବା ପରିଲକ୍ଷିତ ହେଉଛି। ଏହା ଦେଶର ଆର୍ଥିକ ବିକାଶରେ ବାଧା ପହଞ୍ଚାଉଛି। 

## ଲିଙ୍ଗଗତ ଦୃଷ୍ଟିରୁ ସ୍ୱାସ୍ଥ୍ୟ ସେବା
ସଂଯୁକ୍ତ ରାଷ୍ଟ୍ରଦ୍ୱାରା ଭାରତକୁ ମଧ୍ୟମ ଧରଣର ଆୟକାରୀ ଦେଶ ବୋଲି ଆକଳନ କରାଯାଇଛି। ଓ୍ବାଲର୍ଡ ଇକୋନୋମିକ ଫୋରମ ରିପୋର୍ଟ ଅନୁସାରେ ଲିଙ୍ଗଗତ ଅସମାନତା ଦୃଷ୍ଟରୁ ଭାରତକୁ ସବୁଠାରୁ ଖରାପ ଦେଶର ତାଲିକାରେ ସ୍ଥାନ ମିଳିଛି।  ୧୮୭ଟି ଦେଶକୁ ନେଇ ପ୍ରସ୍ତୁତ ହୋଇଥିବା ତାଲିକାରେ ଭାରତକୁ ୧୩୨ ସ୍ଥାନ ମିଳିଛି। ଏହି ବହୁଆୟାମୀ ସୂଚକର ମୂଲ୍ୟ, ଲିଙ୍ଗ ଅସମାନତା ସୂଚକାଙ୍କ (ଜିଆଇଆଇ)ଦ୍ୱାରା ନିର୍ଦ୍ଧାରିତ ହୋଇଥାଏ। ମାତୃ ମୃତ୍ୟୁ ଦର, କିଶୋର ପ୍ରଜନନ ଦର, ଶୈକ୍ଷିକ ଉପଲବ୍ଧି ଆଦି ସାମିଲ ରହିଛି। ଲିଙ୍ଗଗତ ଅସମାନତା ପାଇଁ ପ୍ରଚଳିତ ଶିକ୍ଷା ବ୍ୟବସ୍ଥା ହିଁ ଦାୟୀ ବୋଲି ରିପୋର୍ଟରେ କୁହାଯାଇଛି। 
 Findings from the World Economic Forum indicate that India is one of the worst countries in the world in terms of gender inequality.
ଲିଙ୍ଗଗତ ଆଧାରରେ ସ୍ୱାସ୍ଥ୍ୟ ସାମାଜିକ, ଆର୍ଥିକ ଓ ରାଜନୈତିକ ଉପରେ ପର୍ଯ୍ୟବସିତ। ଏହା ମହିଳାଙ୍କ ସ୍ୱାସ୍ଥ୍ୟର ବିକାଶ ଓ ପ୍ରଭାବ ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ। କେବଳ ସେତିକି ନୁହେଁ, ଏହା ମଧ୍ୟ ଏକ ଉଚ୍ଚ ସ୍ତରରେ  ମହିଳାଙ୍କ ସ୍ୱାସ୍ଥ୍ୟ ଉପରେ ବଡ଼ ପ୍ରଭାବ ପକାଇଥାଏ। ଏକ ଅଧ୍ୟୟନରୁ ଜଣାପଡ଼ିଛି ଯେ, ବାଳିକାଙ୍କ ତୁଳନାରେ ବାଳକଙ୍କୁ ଅଧିକ ସ୍ୱାସ୍ଥ୍ୟ ସୁବିଧା ଯୋଗାଇ ଦିଆଯାଇଥାଏ ।  

ଲିଙ୍ଗଗତ ଭେଦଭାବ ଜନ୍ମ ପୂର୍ବରୁ ଆରମ୍ଭ ହୋଇଯାଉଛି। ସନ୍ତାନ ଜନ୍ମ ହେବା ପୂର୍ବରୁ ପରିବାରର ସଦସ୍ୟମାନେ ପୁଅ ପାଇବାକୁ ଅଧିକ ଆଶାବାଦୀ ଥାଆନ୍ତି। ଅଧିକାଂଶ ସ୍ଥାନରେ ଗର୍ଭରେ ବାଳିକା ବଢୁଥିବା ଜଣାପଡ଼ିଲେ, ତାକୁ ଗର୍ଭପାତ କରି ଦିଆଯାଉଛି। କାରଣ ପରିବାର ଲୋକଙ୍କ ପ୍ରଥମ ଇଚ୍ଛା ଗୋଟିଏ ପୁଅ ପାଇବା ପାଇଁ ।  ଭାରତରେ ବିଭିନ୍ନ ସରକାରୀ ଏବଂ ବେସରକାରୀ ଅନୁଷ୍ଠାନରେ କାର୍ଯ୍ୟରତ ୯୨% ମହିଳାଙ୍କ ମାସିକିଆ ଦରମା ୧୦,୦୦୦ ଟଙ୍କାରୁ କମ୍‍ ଯାହାକି  ପୁରୁଷଙ୍କ ତୁଳନାରେ କମ, ୮୨% ପୁରୁଷଙ୍କ ମାସିକିଆ ଦରମା ୧୦,୦୦୦ରୁ କମ୍‍  । 

## ଭାରତୀୟ ସ୍ୱାସ୍ଥ୍ୟ ବ୍ୟବସ୍ଥାରେ ସମସ୍ୟା
ଏକବିଂଶ ଶତାବ୍ଦୀ ଶେଷରେ ଭାରତରେ ମହିଳା ସ୍ୱାସ୍ଥ୍ୟ କ୍ଷେତ୍ରରେ ପରିବର୍ତ୍ତନ ଆସିଛି। ସହରାଞ୍ଚଳରେ ସ୍ୱାସ୍ଥ୍ୟ ସୁବିଧା ଭଲ ଥିବା ବେଳେ ଗ୍ରାମାଞ୍ଚଳର ଅବସ୍ଥା ବହୁତ ଖରାପ ସ୍ଥିତିରେ ପହଞ୍ଚିଛି। ଦେଶରେ ପାଖାପାଖି ୨୫ ପ୍ରତିଶତ ଚିକିତ୍ସକ ସଠିକ ଭାବରେ ସ୍ୱାସ୍ଥ୍ୟ ପ୍ରଶିକ୍ଷଣ ନେଇ ନଥାନ୍ତି।  

ଭୌଗଳିକତା ଦୃଷ୍ଟିରୁ ଦେଖିବାକୁ ଗଲେ ଭାରତରେ ମହିଳାମାନେ ସ୍ୱାସ୍ଥ କ୍ଷେତ୍ରରେ ବହୁ ଅବହେଳାର ଶିକାର ହୋଇଥାନ୍ତି। ଦେଶର ଦୁଇ ତୃତୀୟାଂଶ ଚିକିତ୍ସକ ପୁରୁଷ। ଗ୍ରାମାଞ୍ଚଳରେ ଅବସ୍ଥା ଆହୁରି ଖରାପ ବୋଲି ଜଣାପଡ଼ିଛି। କାରଣ ଗ୍ରାମାଞ୍ଚଳରେ ମାତ୍ର ୬ ପ୍ରତିଶତ ମହିଳା ଡାକ୍ତର ଥାଆନ୍ତି। ପ୍ରତି ୧୦,୦୦୦ ଲୋକରେ ମହିଳା ଚିକିତ୍ସକଙ୍କ ସଂଖ୍ୟା ହେଉଛି ୦.୫ ପ୍ରତିଶତ।  

## ଆଦିବାସୀ ମହିଳାଙ୍କ ସ୍ୱାସ୍ଥ୍ୟ ସମସ୍ୟା
ଭାରତରେ ଆଦିବାସୀ ମହିଳାମାନେ ସ୍ତନ ଜନିତ ରୋଗ ସମସ୍ୟାର ସମ୍ମୁଖୀନ ହେଉଥିବା ଜଣାପଡ଼ିଛି। ତେଲଙ୍ଗାନାର ଗ୍ରାମାଞ୍ଚଳରେ ବସବାସ କରୁଥିବା ଆଦିବାସୀ ମହିଳାଙ୍କ ଅବସ୍ଥା ଉଦ୍‌ବେଗ ଜନକ ସ୍ଥିତିରେ ପହଞ୍ଚିଛି। ସେହିଭଳି ସ୍ତନ କର୍କଟ ହେଉଛି ଆଦିବାସୀ ମହିଳାଙ୍କ ଅନ୍ୟତମ ବଡ଼ ସମସ୍ୟା।

## ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅଦିତି ଅଶୋକ

thumb

**ଅଦିତ ଅଶୋକ** (ଜନ୍ମ ୨୯ ମାର୍ଚ୍ଚ ୧୯୯୮) ଜଣେ ଭାରତୀୟ ପେଶାଦାର ଗଲ୍ଫ ଖେଳାଳି । ସେ ୨୦୧୬ ଗ୍ରୀଷ୍ମ ଅଲିମ୍ପିକ୍ସ ଓ ୨୦୨୦ ଟୋକିଓ ଅଲିମ୍ପିକରେ ଭାରତକୁ ପ୍ରତିନିଧିତ୍ୱ କରିଥିଲେ । ୨୦୨୦ ଟୋକିଓ ଅଲିମ୍ପିକରେ ସେ ୪ର୍ଥ ସ୍ଥାନରେ ରହିଥିଲେ । ସେ ୟୁରୋପରେ ଅନୁଷ୍ଠିତ ହେଉଥିବା *ମହିଳା ୟୁରୋପିୟାନ ଟୁର* ଓ ଆମେରିକାର *ଲେଡିଜ ପ୍ରଫେସନାଲ ଗଲ୍ପ ଟୁର* ଭାଗ ନିଅନ୍ତି ।

## ବ୍ୟକ୍ତିଗତ ଜୀବନ
ଅଦିତି ୧୯୯୮ ମସିହାରେ ବେଙ୍ଗାଳୁରୁଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ ଗୁଡ୍ଲମଣି ଅଶୋକ ଓ ମାତାଙ୍କ ନାମ ଗୁଡ୍ଲମଣି ମହେଶ୍ୱରୀ । ୨୦୧୬ ମସିହାରେ ସେ ବେଙ୍ଗାଳୁରୁର *ଫ୍ରାଙ୍କ ଆନ୍ଥୋନୀ ପବ୍ଲିକ ସ୍କୁଲ*ରୁ ନିଜ ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ । ୫ ବର୍ଷ ବୟସରୁ ସେ ଗଲ୍ଫ ଖେଳ ପ୍ରତି ଆଗ୍ରହ ଦେଖାଇଥିଲେ ଓ ତାଙ୍କ ପିତା ତାଙ୍କୁ *କର୍ଣ୍ଣାଟକ ଗଲ୍ପ ଆସୋସିଏସନ*କୁ ନେଇ ତାଙ୍କର ପ୍ରଶିକ୍ଷଣ ଆରମ୍ଭ କରାଇଥିଲେ । ୨୦୧୬ ରିଓ ଅଲିମ୍ପିକରେ ତାଙ୍କ ପିତା ଓ ୨୦୨୦ ଟୋକିଓ ଅଲିମ୍ପିକରେ ତାଙ୍କ ମାତା ତାଙ୍କର କ୍ୟାଡି ରହିଥିଲେ ।
## ଖେଳ ଜୀବନ
ଅଦିତି ୧୨ବର୍ଷ ବୟସରେ *ଏସିଆ ପାସିଫିକ ଇନଭାଇଟେସନ ଟୁର୍ଣ୍ଣାମେଣ୍ଟ* ଖେଳିଥିଲେ । ୧୩ ବର୍ଷ ବୟସରେ ସେ ଗୋଟିଏ ପ୍ରତିଯୋଗିତାରେ ପ୍ରଥମ ଥର ପାଇଁ ବିଜୟୀ ହୋଇଥିଲେ । ୨୦୧୨,୨୦୧୩ ଓ ୨୦୧୪ ବର୍ଷ ପାଇଁ ସେ କ୍ରମାଗତ ଭାବରେ ଭାରତର ଜୁନିୟର ଗଲ୍ଫ ଚାମ୍ପିୟନ ହୋଇଥିଲେ । ୨୦୧୬ରେ ସେ ଜଣେ ପେଶାଦାର ଗଲ୍ଫ ଖେଳାଳିରେ ପରିଗଣିତ ହୋଇଥିଲେ ।
 
୨୦୧୬ ମସିହାରେ ଅଦିତି ପ୍ରଥମ ଭାରତୀୟ ଭାବରେ *ଲାଲା ଆଇଚା ସ୍କୁଲ ଟୁର* ପ୍ରତିଯୋଗିତା ଜିତିବା ପରେ *ଲେଡିଜ ୟୁରୋପିୟାନ ଟୁର* ପାଇଁ ଯୋଗ୍ୟତା ଅର୍ଜନ କରିଥିଲେ । ଲେଡିଜ ୟୁରୋପିୟାନ ଟୁରରେ ତାଙ୍କୁ *ରୁକି ଅଫ ଦ ଇଅର* ସମ୍ମାନ ପ୍ରାପ୍ତ ହୋଇଥିଲା । ୨୦୧୬ରେ ହିଁ ସେ *ହିରୋ ଓମେନ୍ସ ଇଣ୍ଡିଆନ ଓପନ* ଓ *କତାର ଲେଡିଜ ଓପନ* ପ୍ରତିଯୋଗିତାରେ ବିଜୟୀ ହୋଇଥିଲେ । ୨୦୧୭ରେ ସେ ପ୍ରଥମ ଭାରତୀୟ ଭାବରେ *ଲେଡିଜ ପ୍ରଫେସନାଲ ଗଲ୍ପ ଟୁର*ରେ ଅଂଶଗ୍ରହଣ କରି ପାରିଥିଲେ । ୨୦୧୮ରେ ସେ ଦୁଇଟି ଟୁରରେ ଶ୍ରେଷ୍ଠ ୧୦ଜଣଙ୍କ ମଧ୍ୟରେ ରହିଥିଲେ । ୨୦୧୯ରେ ମଧ୍ୟ ଲେଡିଜ ୟୁରୋପିୟାନ ଟୁରରେ ସେ ଶ୍ରେଷ୍ଠ ୨ଜଣଙ୍କ ମଧ୍ୟରେ ରହିଥିଲେ ।

୨୦୨୦ ଟୋକିଓ ଅଲିମ୍ପିକରେ ସେ ୪ଥ ସ୍ଥାନରେ ରହି, ଅଳ୍ପକେ ବ୍ରୋଞ୍ଜ ମେଡ଼ାଲରୁ ବଞ୍ଚିତ ହୋଇଥିଲେ । କିନ୍ତୁ ବିଶ୍ୱ ରାଙ୍କ ୨୦୦ରେ ଥାଇ ଅଲିମ୍ପିକରେ ୪ଥ ସ୍ଥାନରେ ରହିଥିବାରୁ ସେ ପ୍ରଂଶସିତ ହୋଇଥିଲେ ।

## ଆଧାର
## ବାହ୍ୟ ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୮ ଜନ୍ମ
ଋତୁସ୍ରାବ ଯନିତ ଅନ୍ଧବିଶ୍ୱାସ

ମହିଳାମାନଙ୍କ ମାସିକ ପୁଷ୍ପବତୀ ହେବାକୁ ନେଇ ସମାଜରେ କିଛି ଅନ୍ଧବିଶ୍ୱାସ ରହିଛି । କେତେକ କ୍ଷେତ୍ରରେ ଏହି ସମୟକୁ  ଅଶୁଦ୍ଧ ବୋଲି ମଧ୍ୟ କୁହାଯାଏ । ଏହାକୁ ଲଜ୍ଜ୍ୟା ଜନକ ସମୟ ବୋଲି କୁହାଯାଏ । ମିଡ଼ିଆ ଏବଂ ବିଜ୍ଞାପନ ମାଧ୍ୟମରେ ଏହା ସହ ନିଜ ପରିବାର ସଦସ୍ୟଙ୍କୁ  ସଚେତନ କରାଯାଉଛି । କିଛି ପରମ୍ପରା ଏବଂ ମାନସିକତା ମଧ୍ୟ ଲୋକଙ୍କ ମଧ୍ୟ ଏବେ ବି ଅନେକ ଭୁଲ ଧାରଣା ରହିଛି ।

## ଧାର୍ମିକ ବିଶ୍ୱାସ
ବିଭିନ୍ନ ପରମ୍ପରା ଅନୁସାରେ ଏହାକୁ ନେଇ ଭିନ୍ନଭିନ୍ନ ମତ ପ୍ରକାଶ ପାଇଛି । ୧୯୮୦ ମସିହାରେ ୟୁନାଇଟେଡ଼ ଷ୍ଟେଟରେ କିଛି ଅଲଗା ଧାରଣା ମଧ୍ୟ ରହିଥିଲା। ଯେମିତିକି ଋତୁଶ୍ରାବ ସମୟରେ କୌଣସି ପୁଅ ସହିତ ଝିଅଟିଏ କଥା ହୋଇନପାରିବା । ୧ରୁ ୩ ପ୍ରତିଶତ ଝିଅ ତାଙ୍କ ସଠିକ ଭାବେ ବାପାଙ୍କ  ସହ ଆଲୋଚନା କରିବା ଉଚିତ ମନେ କରନ୍ତି ନାହିଁ ।

## ହିନ୍ଦୁ ପରମ୍ପରା ବିଶ୍ୱାସ
ହିନ୍ଦୁ ପରମ୍ପରା ଅନୁସାରେ ମଧ୍ୟ ଭିନ୍ନ ଭିନ୍ନ ବିଶ୍ୱାସ ରହିଛି । ଯେମିତିକି ମହିଳାମାନଙ୍କୁ ରୋଷେଇ ଘରକୁ ଯିବା ପାଇଁ ବାରଣ କରାଯାଇଥାଏ । ଏହାସହ ମନ୍ଦିର ଯିବାକୁ ମଧ୍ୟ ବାରଣ କରାଯାଇଥାଏ । ଏପରିକି ମହିଳାଙ୍କୁ ପୁରୁଷ ମାନଙ୍କୁ ଛୁଇଁବାକୁ ମଧ୍ୟ ମନାକରାଯାଇଥାଏ । 

## ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଋତୁସ୍ରାବର ପ୍ରାରମ୍ଭିକ ସ୍ଥିତି

**ଋତୁସ୍ରାବ/ ମାସିକ ଧର୍ମ** 

ମହିଳାଙ୍କ କ୍ଷେତ୍ରରେ ଘଟୁଥିବା ଏକ ଶାରିରୀକ ପ୍ରକ୍ରିୟାକୁ ଋତୁସ୍ରାବ ବା ମାସିକ ଧର୍ମ ବୋଲି କୁହାଯାଇଥାଏ। ଏହା ମହିଳାମାନଙ୍କର ପ୍ରାପ୍ତ ବୟସ୍କା ହେବାର ସୂଚନା ପ୍ରଦାନ କରିଥାଏ। ଇଂରାଜୀର ଏହାକୁ 'ମେଂସୁରେସନ' ବା ଛୋଟରେ ‘ମେନ୍‌ସ’ ବୋଲି କୁହାଯାଇଥାଏ। ମୂଳ ଗ୍ରୀକ୍‌ ଶଦ୍ଦ ‘ମେନାରଚ୍ଚ’ରୁ ଏହାର ଉତ୍ପତ୍ତି ହୋଇଛି।

ପ୍ରେତ୍ୟକ ମହିଳାଙ୍କ ପାଇଁ ଏହା ଉଭୟ ସାମାଜିକ ଏବଂ ଡାକ୍ତରୀ ଦୃଷ୍ଟିେକାଣରୁ ଏକ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ଅଂଶବିେଶଷ। ମହିଳାମାନଙ୍କର ଜନେନନ୍ଦ୍ରିୟେର ଘଟୁଥିବା ଏହା ଏକ ସ୍ୱାଭାବିକ ଓ ପ୍ରାକୃତିକ ପ୍ରକ୍ରିୟା। କାରଣ, ଋତୁସ୍ରାବ ହିଁ ସୂଚନା ପ୍ରଦାନ କରିଥାଏ ଯେ ମହିଳାଜଣକ ଏବେ ପ୍ରଜନନକ୍ଷମ ଅବସ୍ଥାକୁ ଅାସିଗେଲ ।

## ସମୟ 
ଋତୁମତୀ ହେବାପାଇଁ ମହିଳାମାନଙ୍କ ପାଇଁ କୌଣସି ନିଦ୍ଦିଷ୍ଟ ପ୍ରକାରର ବୟସ ସୀମା ରହିନାହିଁ। ମହିଳାମାେନ ଋତୁମତୀ ହେବାକ୍ଷେତ୍ରରେ ସେମାନଙ୍କ ଶାରୀରିକ ଗଠନ ସହ ସେମାନେ ବାସ କରୁଥିବା ଅଞ୍ଚଳର ଭୗେଗାଳିକ ଓ ପାରିେବଶିକ ଅବସ୍ଥାର ମଧ୍ୟ ସଂପୃକ୍ତି ରହିଥିବା କାରଣରୁ ବିଶ୍ୱର ଭିନ୍ନ ଭିନ୍ନ ସ୍ଥାନେର ଭିନ୍ନ ଭିନ୍ନ ବୟସେର ମହିଳାମାେନ ଋତୁମତୀ ହୋଇଥିବା ଦେଖିବାକୁ ମିଳିଥାଏ । ତେବେ , ବିଶ୍ୱସ୍ତରେର ମହିଳାମାନଙ୍କର ୠତୁମତୀ ହେବାର ବୟସ ସୀମା ୧୪  ବର୍ଷ ଧାର୍ଯ୍ୟ ହୋଇଛି । ତେବେ, ଏସୀୟ ରାଷ୍ଟ୍ର ତୁଳନାେର ପଶ୍ଚିମ ରାଷ୍ଟ୍ରଗୁଡ଼ିକେର ଶୀଘ୍ର ଋତୁମତୀ ହୋଇଥାନ୍ତି । ଯୁକ୍ତରାଷ୍ଟ୍ର ଅାେମରିକାେର ଋତୁମତୀ ହେବାର ହାରାହାରି ବୟସ ସୀମା ୧୨.୫ ରହିଥିବା େବେଳ, କାନାଡ଼ାେର ୧୨.୭୨, ୟୁେକେର ୧୨.୯େର ଋତୁମତୀ େହାଇଥାନ୍ତି। ଏକ ଅନୁଶୀଳନରୁ ଜଣାଯାଏ ଯେ  ଇସ୍ତାନବୁଲ୍‌, ତୁର୍କୀ ପ୍ରଭୃତି ଦେଶର ମହିଳାମାେନ ହାରାହାରି ୧୨.୭୪ ବୟସେର ଋତୁମତୀ ହୋଇଥାନ୍ତି ।

ପାଖାପାଖି ୫୦-୫୫ ବୟସରେ ମହିଳାମାନଙ୍କର ଋତୁସ୍ରାବ ବନ୍ଦ ହୋଇଯାଇଥାଏ। ଏହାକୁ *ମେନୋପଜ଼* କହନ୍ତି ।

## ପ୍ରାରମ୍ଭିକ ପରିବର୍ତ୍ତନ  
ତେବ, ଋତୁମତୀ ହେବାପାଇଁ ମହିଳାମାନଙ୍କ କ୍ଷେତ୍ରରେ ସେପରି କୌଣସି ଏକ ନିର୍ଦ୍ଧିଷ୍ଟ  ବୟସସୀମାର ପ୍ରତିବନ୍ଧକ ନାହିଁ। ମହିଳାମୋନ ଭିନ୍ନ ଭିନ୍ନ ବୟସେର ଋତୁସ୍ରାବର ଅଭିଜ୍ଞତା ହାସଲ କରିଥାନ୍ତି ଏହା ସାଧାରଣତଃ ମହିଳାମାନଙ୍କର ଶାରିରୀକ ଓ ଜନେନନ୍ଦ୍ରିୟର ଗଠନ ଉପେର ନିଭର୍ରଶୀଳ ହୋଇଥାଏ । ପୂବର୍ରୁ ଯୁବତୀ ବା ମହିଳାମାେନ ବିଳମ୍ବେର ଋତୁମତୀ ହେଉଥିବା ବେଳେ  ଅାଜିକାଲି ସେମାନେ ବହୁଶୀଘ୍ର ଋତୁମତୀ ହେଉଥିବା ଦେଖିବାକୁ ମିଳୁଛି। ମହିଳାମାେନ ଋତୁମତୀହେବାପରେ ସେମାନଙ୍କ ଶାରୀରିକ ଗଠନେର ଦ୍ରୁତ ପରିବତ୍ତର୍ନ ଘେଟ। ସେମାନଙ୍କର  ଉଚ୍ଚତା ବଢ଼ିବା ସହ ବେକ୍ଷାଜର ମଧ୍ୟ ବୃଦ୍ଧି ଘଟିଥାଏ। ମହିଳାମାେନ ଋତୁମତୀ ହେବାପରେ ସେମାନଙ୍କ ଶରୀରେର ବିଭିନ୍ନ ପ୍ରକାରର ହରମୋନ ସୃଷ୍ଟିହେବ ସହ ସେମାନଙ୍କ ଜରାୟୁର ମଧ୍ୟ ବିକାଶ ଘେଟ ଓ ଏହା ଭ୍ରୁଣ ଧାରଣ ପାଇଁ ସମର୍ଥ ହୁଏ। 

## ପ୍ରଜନନ କ୍ଷମତା 
ଏକ ଋତୁମତୀ ମହିଳାଙ୍କ କ୍ଷେତ୍ରରେ  ପ୍ରେତ୍ୟକ ୨୮ ଦିନ ବ୍ୟବଧାନେର ଋତୁସ୍ରାବ ଘଟିଥାଏ। ଏହା ବ୍ୟାପକ ଭୋବ ଜଣାଯାଏ ଯେ , ମହିଳାମୋନ ମାସିକ ଧର୍ମ ନେହବା ପର୍ଯ୍ୟନ୍ତ ଗର୍ଭବତୀ ହୋଇପାରିବେ ନାହିଁ ।  ମହିଳାମାନେ ଋତୁସ୍ରୋବ ପୂର୍ବରୁ ଶାରୀରିକ ସମ୍ପର୍କ ରଖିେେଲ ଗର୍ଭଧାରଣ କରିବାର ସମ୍ଭାବନା ଅଧିକ ଥାଏ । ମହିଳାଙ୍କ ଶରୀରେର ଥିବା ସମସ୍ତ ଦୂଷିତ ରକ୍ତ ତାଙ୍କ ଜନେନନ୍ଦ୍ରିୟ ବାଟେ  ବାହରକୁ ବାହାରି ଅାସିଥାଏ। ଏବଂ ଏହାପେର ମହିଳାଙ୍କ ଶରୀରେର ନୂତନ ରକ୍ତ ସୃଷ୍ଟି ହୋଇଥାଏ ।ତେବେ , ମହିଳାମାନଙ୍କର ଗଭର୍ଧାରଣ କାଳେର ଋତୁସ୍ରାବ ବନ୍ଦହୋଇଯାଇଥାଏ। ସନ୍ତାନ ପ୍ରସବ କଲାପେର ପୁଣିଥେର ମହିଳାମାନଙ୍କର ନିୟମିତ ଋତୁସ୍ରାବ ଅାରମ୍ଭ ହୋଇଥାଏ ।

## ପୁରାତନ ରୋଗ  
ପୁରୁଣାରୋଗଥିଲେ  ମାସିକ ଧର୍ମ ପ୍ରାପ୍ତ କରିବାରେ ବିଳମ୍ବ ହୁଏ ,ଯେପରିକି  ସିଲିଏକରୋଗ , ଶ୍ୱାସ, ମଧୁେମହ ଟାଇପ ୧, ସିଷ୍ଟିକ ଫାଇେବ୍ରାସିସ ଇତ୍ୟାଦି ।

## ଆଧାର 
ଋତୁସ୍ରାବ ସାଂସ୍କୃତିକ ଓ ବୈଜ୍ଞାନିକ କାରଣ ସହ ଜଡ଼ିତ । ଏହି ସବୁ ଜିନିଷ ମହିଳା ହେବାର ସଂଜ୍ଞା ନିରୂପଣ କରେ ।

ଶ୍ରେଣୀ:ଚିକିତ୍ସା ବିଜ୍ଞାନ
ଗ୍ୟାସ୍ଟ୍ରୋସ୍କିସିସ

**ଗ୍ୟାସ୍ଟ୍ରୋସ୍କିସିସ** (ଇଂରାଜୀ ଭାଷାରେ **Gastroschisis**) ଏକ ଜନ୍ମଗତ ତୃଟି (birth defect) ଯେଉଁଥିରେ ଶିଶୁର ଅନ୍ତନଳୀ (Intestines) ନାଭି ମଣ୍ଡଳରେ (belly button) ଥିବା ଏକ କଣା ଦେଇ ଶରୀର ବାହାରକୁ ବାହାରିଆସିଥାଏ ।  
ଏହି କଣାର ଆକାର ଭିନ୍ନ ଭିନ୍ନ ଥାଏ ଓ ଏହା ମଧ୍ୟ ଦେଇ ଅନ୍ୟାନ୍ୟ ଉଦର ଅଙ୍ଗ ଯେପରିକି ପାକସ୍ଥଳୀ (stomach) ଓ ଯକୃତ (liver) ବାହାରିଆସେ । ଏହି ରୋଗରେ ଅନେକ ଜଟିଳ ସମସ୍ୟା ଯେପରିକି ଖୁଏଇବା ସମସ୍ୟା, ଅପରିପକ୍ୱ ଜନ୍ମ (prematurity), ଗର୍ଭସ୍ଥ ବିକାଶ ବିଳମ୍ବ (intrauterine growth retardation), ଅନ୍ତନଳୀ ଆଟ୍ରେସିଆ (intestinal atresia) ଆଦି ଦେଖାଯାଇପାରେ ।

ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ଧୂମ୍ରପାୟୀ ମାତା, ମଦ୍ୟପାୟୀ ମାତା, ୨୦ ବର୍ଷ ବୟସରୁ କମ୍ ବୟସର ମାତାଙ୍କର ଜନ୍ମିତ ଶିଶୁଙ୍କର ଏହି ସଙ୍କଟ ଅଧିକ ରହେ । ଗର୍ଭାବସ୍ଥାରେ ଅଲଟ୍ରାସାଉଣ୍ଡ (Ultrasound) କରି ରୋଗ ଚିହ୍ନଟ କରାଯାଇପାରେ । ଅନ୍ୟଥା  ଜନ୍ମ ପରେ ଶିଶୁର ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ଓମ୍ଫାଲୋସିଲ (Omphalocele) ରୋଗରେ ଅନ୍ତନଳୀ ଉପରେ ଏକ ପତଳା ପରଦା ଥାଏ । 
 

ଏକ ମାତ୍ର ଅପରେଶନ କରି ଏହାକୁ ଚିକିତ୍ସା କରାଯାଏ । ଜନ୍ମର ଅଳ୍ପ ସମୟ ପରେ ଏହି ତୃଟି ଧରାପଡ଼େ । ବଡ଼ କଣା ସ‌ହିତ ଏହା ବାହାରକୁ ଆସିଥିଲେ ସାଧାରଣତଃ ଏକ ପତଳା ପରଦା ଏହାକୁ ଘୋଡ଼େଇ ରଖିଥାଏ ଓ ଏହା ଉଦର ମଧ୍ୟକୁ ଚାଲିଯାଇପାରେ । ଦଶ ହଜାର ନୂତନ ଜନ୍ମରେ ପ୍ରାୟ ୪ ଜଣଙ୍କର ଏହି ତୃଟି ରହିବା ଦେଖାଯାଏ । ଏହି ଜନ୍ମ ତୃଟିର ହାର ବଢ଼ୁଥିବା ଲକ୍ଷ କରାଯାଉଛି ।

## ଏହାକୁ ମଧ୍ୟ ଦେଖାନ୍ତୁ 
* Smoking and pregnancy
 
## ଆଧାର 
## ବାହ୍ୟ ଲିଙ୍କ
ଖାକରା

**ଖାକରା** ପଶ୍ଚିମ ଭାରତ ତଥା: ଗୁଜରାଟ ଏବଂ ରାଜସ୍ଥାନର ଏକ ପାରମ୍ପରିକ ଖାଦ୍ୟ ଅଟେ । ଏହା ଦେଖିବାକୁ ପତଳା ବିସ୍କୁଟ ପରି । ମୁଗଡାଲି, ଅଟା ଏବଂ ତେଲ ଖାକରା ପ୍ରସ୍ତୁତିର ମୁଖ୍ୟ ସାମଗ୍ରୀ । ଏହା ମୁଖ୍ୟତଃ ଜଳଖିଆ ହିସାବରେ ଖିଆଯାଏ ।
## ପ୍ରକାରଭେଦ 
ମୁଖ୍ୟ ଉପାଦାନ ବ୍ୟତୀତ ଅନ୍ୟ ପ୍ରସ୍ତୁତିସାମଗ୍ରୀକୁ ଦୃଷ୍ଟିରେ ରଖି ଖାକରା ବିଭିନ୍ନ ପ୍ରକାରର, ଯେପରି: ମେଥି ଖାକରା, ଜୀରା ଖାକରା, ବାଜରା ଖାକରା, ପୋଦିନା ଖାକରା, ରସୁଣ ଖାକରା ଇତ୍ୟାଦି ।
## ରୋଷେଇପ୍ରଣାଳୀ 
ଖାକରା ତିଆରିର ଅନେକ ପ୍ରଣାଳୀ ଥିବାସତ୍ତ୍ୱେ ନିମ୍ନୋକ୍ତ ପ୍ରଣାଳୀଟି ଅଧିକ ଜଣା ।
* ପ୍ରଥମେ ଅଟା, ଲୁଣ, ମସଲାଦିକୁ ମିଶାଇଦିଆଯାଏ ।
* ଖାକରାକୁ ନରମ କରିବାପାଇଁ ସେହି ମିଶ୍ରଣରେ ତେଲ, ପାଣି କିମ୍ବା କ୍ଷୀର ମିଶାଯାଏ ଏବଂ ଛୋଟ ଛୋଟ ଗୋଳା ତିଆରି କରାଯାଏ ।
* ଛୋଟ ଗୋଳାମାନଙ୍କୁ ବେଲାଯାଇ ରୁଟି ଭଳି ଗୋଲ କରିଦିଆଯାଏ ।
* ପତଳା ଆଞ୍ଚରେ ଟିକେ ଟାଣ ଏବଂ ବାଦାମୀରଙ୍ଗ ନହେବା ପର୍ଯ୍ୟନ୍ତ ସେଗୁଡିକୁ ସେକାଯାଏ ।
## ଆଧାର 
## ଆହୁରି ଦେଖିପାରିବେ 
* https://www.vahrehvah.com/indianfood/khakhra
* http://maniarrs.com/

ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ